Plazak esleitu aurretik Araba ESI bisitatu dute etorkizuneko 130 egoiliar baino gehiagok – Osaraba\nXX. Bioarabako ikerkuntza eta berrikuntza jardunaldiak\negilea Osaraba · 16 apirila, 2018\nJardunaldi jendetsua izan zen; gainera AUO Txagorritxun egiten ari diren obrak direla eta, Eusko Jaurlaritzako Euskaldun Berria aretoan egin zen, 130 bat izangai inguru Araba ESIra hurbildu ziren, batzuk hurbilekoak beste batzuk beste komunitate batzuetakoak: Errioxa, Kantabria, Gaztela-Leon, Madrid, Naparroa, Kanariar Irlak, Andaluzia, Kataluina, erakundea ezagutzeko eta egoitza egin nahi duten zerbitzuen funtzionamendua ezagutzeko; horrela informazio baliagarria jasotzen dute, erakunde baten edo beste baten hautua egin aurretik.\nAraba Erakunde Sanitario Integratuak bere zerbitzuak eskaintzen ditu Lehen Mailako Arretako osasun zentroen eta Araba Unibertsitate Ospitalearen bidez, modu koordinatuan eta integratuan. Lehen Mailako Arreta zentroen sareak 15 osasun zentro ditu hiriburuan eta 7 nekazal eremuan horietaz gain, Arabako Espetxeko Zaballa osasun zentroa dago. AUO Osakidetzako ospitale handienetakoa da eta bi eraikinez osatua dago (Santiago eta Txagorritxu) eta Kanpo Kontsultetako eraikinarekin batera, Arabako herritarrei arreta ematen die 41 asistentzia-unitateen bidez.\n1983an Txagorritxuk eta Santiagok lortutako irakaskuntza egiaztapenean oinarrituta, Osasuneko Ministerioak 2012an eman zion irakaskuntza egiaztapena zentro honi (Txagorritxu eta Santiago ospitalearen bateratzearen ondorioz, biak 1983an egiaztatutakoak), Ministerio horrek egindako azken auditorian, azaroaren 2015ean egina, emaitza bikaina lortu zuen.\nAraba ESIk aurten 67 plaza eskeintzen ditu modu honetara banatuta: 33 ospitaleko espezialitate, 20 Familiako eta Komunitateko BAME, 12 erizain egoiliarrei bideratua eta, azkenik, 2 plaza Lan Medikuntzarako.\nESIko Zuzendaritzak, Irakaskuntza unitateetako arduradunekin eta Bioarabako koordinatzaile zientifikoarekin batera, erakundearen aurkezpena egin zuen jardunaldira hurbildu ziren gazteei, eta gainera, ESIko egoiliarren esperientziak eta bizipenak entzuteko aukera izan zuten.\nEtiketak: Ate Irekiko JardunaldiaEgoiliarrakIrakaskuntza\nNext story Lehen Mailako Arretako estrategiari buruzko jardunaldiak Araba ESIn\nPrevious story “Pertsonak lehen sorospenetan hezteak osasunean ahalduntzen ditu”\n“La Unidad del Dolor de Txagorritxu atiende al año a 1.300 nuevos pacientes”\n18 Urr, 2019\n17 Urr, 2019\n“Osakidetza dispone de 400.000 dosis contra la gripe esta campaña”\n15 Urr, 2019\nGracias “De bien nacido es ser agradecido”\n14 Urr, 2019


Dei Auzitegiak ontzat jo du Urrutikoetxearen kontrako estradizio eskaera, Herguetaren kasuan | Dei Auzitegiak ontzat jo du Urrutikoetxearen kontrako estradizio eskaera, Herguetaren kasuan – iparraldekohitza\nFrantziako epaileen ustez, kasua ez dago preskribatua. Defentsak helegitea jarriko du Kasazio Auzitegian.\nFrantziako Dei Auzitegiak ontzat jo du Luis Herguetaren hilketagatik Josu Urrutikoetxea ETA zeneko kide historikoaren aurka Espainiako Gobernuak egindako estradizio eskaera, baina defentsak Kasazio Auzitegira joko du, helegitea aurkeztuta. Hark ere aldeko iritzia emango balu, Frantziako Gobernuak izango du azkeneko hitza, kasua estradizio eskaere denez.\nProzedura akats bat zela medio eztabaidak berriz hastea erabaki zuen azaroaren 19an Dei Auzitegiko epaileak, eta abenduaren 16an informazio gehiago eskatu zion Espainiako Justiziari. Defentsako abokatuek behin baino gehiagotan argudiatu dute bere garaian ETA pm-k hartu zuela erasoa (1980) bere gain eta Urrutikoetxea ez dela sekula erakunde horretako kide izan (ETAm-koa izan zen). Auzipetzeak eta gobernuaren eskaerak data aldetik ere okerrak direla salatu izan dute, esanez preskribatuta zegoela auzia, baina epaileek ez dute aintzat hartu argudioa. Gasteizko Michelin enpresako arduradunetakoa zen Hergueta, eta Arabako hiriburuan hil zuten.\nHoriek horrela, Espainiak egindako lau eskaeretatik hiru onartu ditu orain arte Frantziako Justiziak. 1987an Zaragozako (Espainia) kuartelaren kontra egindako atentatuarekin zerikusia duelakoan egindako estradizio eskaera ontzat eman zuen Kasazio Auzitegiak azaroaren 17an, baita herriko tabernen auziari lotuta egindako euroagindu eskaera ere. Haatik, gizateriaren kontrako krimenagatik eskatutakoa gibelera bota zuen Dei Auzitegiak, iazko uztailaren 2an.\nEspainiaren eskaerez gain, beste bi prozedura ere baditu Frantzian Urrutikoetxeak. Lehena, 2005-2006ko prozesuan ETAren zuzendaritzako kidea izatearen akusaziopean, urriaren 19an eta 20an iragatekoa zen Parisko Dei Auzitegian, baina osasun egoeragatik datorren otsailaren 22 eta 23ra gibelatu dute. Bigarrena ere urrian iragatekoa zen, 2011-2013an Osloko elkarrizketa mahaian ETAren ordezkaritzako kidea izatearen akusaziopean. Berriz ere instrukziora bidaltzea erabaki zuen epaileak; ekainean aztertu behar lukete.


Ospitaletako eta eraikin soziosanitarioetako igogailuak | Orona\nIgogailuak etengabe funtzionatzen duela bermatzen duen oinarrizko zerbitzua gara.\nEz ezazu segundorik galdu.\nEsku onenetan zaude\n24/7/365, ezerk ezin du huts egin.\nAzkar eramango zaitugu solairu batetik bestera, itxarote-denborak murriztuz.\nOronak tamaina guztietako kabinak, errefortzuak eta akaberak eskaintzen ditu, pazienteentzat kondizio higieniko onenak eta bisitarientzat nahiz osasun-langileentzat erabilerraztasun eta erosotasunik handiena bermatzeko.\nZure gailua zaintzean, zu zaintzen zaitugu\nPazienteen eta osasun-langileen osasuna garrantzitsua da guretzat. Horregatik, pertsonen ongizatea hobetzen laguntzen duten soluzioak garatu ditugu:\nAirearen kalitatea hobetzen eta azala hidratatzen duten aire-garbigailuak.\nOspitaletarako bereziki diseinatutako kabinak\nPertsonalizatu nahi duzun erara\nIrisgarritasuna bermatzen duten igogailuak, osasun-langileek ohatilekin joan-etorriak egiteko diseinu espezifikoak dituztenak. Egitura sendotua, material indartsuak eta diseinu funtzionala, mantentze-lanak sinplifikatu eta erraz garbitu ahal izateko.\nZurekin gaude unerik delikatuenetan\nInfanta Cristina ospitalea\nSanto Domingo osasun-zentroa


Hitz gakoen bidez / Mots clés : argazki\nIraupena / Durée : 13 :20\nJon (argazkilaria) : Iparralderaren terapia egitera jin naiz !\nIpar Euskal Herrian ibilaldi luze bat egin ondoren, Jon Cazenave Donostiako argazkilariak, Herri Ixilean deitutako argazki liburua plazaratu du. Ipar Euskal Herrian zer aurkitu duen eta bere argazkien iluntasuna azaltzen dauku Jonek.\nMusika : Jean Michel Jarre « Souvenir de Chine »\nIraupena / Durée : 09 :00\nNader Koochaki : Argazkilaritza, egituratzen gaituen zerbait.\nNader Koochaki, Euskal Kultur Erankundeak sortutako Hogei’ta proiektuaren bigarren partehartzailea da, « Scènes » lanarekin. Bere ibilbidea eta soziologia eta argazkilaritzaren arteko nahasketaren lana esplikatzen digu.\nMusika : Pierre Henry\nMusika : Jean Michel Jarre "Souvenir de Chine"\nEmankizun hunen helburua xinplea da : musikari edo kantari baten ibilbidean eta filosofian sartu eta aldi berean bere kanta batzuk deskubriarazi. Entzun : Jurgi Ekiza, Willis Drummond taldeko abeslari eta gitarristak, kondatzen dauku zer zor zioten Willis Drummondekoek Jon Iraundegi argazkilariari ?...\nIpar Euskal Herrian ibilaldi luze bat egin ondoren, Jon Cazenave Donostiako argazkilariak, Herri Ixilean deitutako argazki liburua plazaratu du. Ipar Euskal Herrian zer aurkitu duen eta bere argazkien iluntasuna azaltzen dauku Jonek. Musika : Jean Michel Jarre « Souvenir de Chine »Jatorria : Radiokultura.\nNader Koochaki, Euskal Kultur Erankundeak sortutako Hogei’ta proiektuaren bigarren partehartzailea da, « Scènes » lanarekin. Bere ibilbidea eta soziologia eta argazkilaritzaren arteko nahasketaren lana esplikatzen digu. Musika : Pierre HenryJatorria / source : RadioKultura\nIpar Euskal Herrian ibilaldi luze bat egin ondoren, Jon Cazenave Donostiako argazkilariak, Herri Ixilean deitutako argazki liburua plazaratu du. Ipar Euskal Herrian zer aurkitu duen eta bere argazkien iluntasuna azaltzen dauku Jonek. Musika : Jean Michel Jarre "Souvenir de Chine" Jatorria : Radiokultura


PARTE HARTU NAHI DUT - Sociedad Civil NavarraSociedad Civil Navarra\nElkartearen parte izan nahi al duzu? Zure laguntza ezinbestekoa da Nafarroako Gizarte Zibila bultzatzeko.\nBi eratara egin dezakezu: Adiskide edo Bazkide gisa.\nGure Adiskide izatea ez zaizu ezer kostatuko.\nBazkide izan nahi baduzu, ez zaizu ezer kostatuko 2016ko apirilera arte.\n* E-maila baldin baduzu, mesedez bete ezazu idazki honekin doan formularioa zure izenarekin, bi abizenekin eta helbide elektroniko batekin. Telefonoa aukerakoa da. Markatu aukeraturiko laukitxoa: "Adiskide izan nahi dut" edo "Bazkide izan nahi dut", eta gure jarduerei buruzko informazioa jasotzen hasiko zara.\n* E-mailik ez baduzu edo gurekin zuzenean hitz egitea nahiago baduzu, 690 345 839 telefono zenbakira deitu edo gutun bat bidal dezakezu zure datuekin eta hautaturiko "Adiskide izan nahi dut" edo "Bazkide izan nahi dut" aukerarekin, 4050 Posta Kutxatila 31080 – Iruñea, helbidera.\n2016ko apirila baino lehen zurekin harremanetan jarriko gara, aukeratu duzun formula egiaztatzeko eta kuota sistema azaltzeko, Bazkide gisa aldizkakotasuneko ekarpen ekonomikoa egin nahi baduzu (5 euro/hilean).\nAdiskide izan nahi dut Bazkide izan nahi dut\n16 urte baino gehiago ditut Pribatutasun politika onartzen dut


Txileko Santiagoko Euzko Etxearen egoitza 1960an (argazkia Pedro Oyangurenen politesia)\n2012ko martxoa da eta Txileko hiriburuko euskal komunitatea urtebetetze jaietan dabil, ehun urte betetzen ari baita martxo honetan Santiagoko Euzko Etxea. Urte osoan zehar ospatzekotan da. Bihar bertan egingo duen 'Euskal Jaia' delako batetik abiatuta, Euskal Herritik etorri diren lau sukaldari bizkaitar hautu protagonista, euskal gastronomia eta kulturari eskainitako ekitaldian. Izan ere, hain aukera berezia partekatzeko eta Txilen industria, merkataritza eta turismo arloan lor daitekeen lankidetza ikertzeko Santiagon da ordezkaritza bizkaitar zabal bat, bertako Foru Aldundiak eratua. Txileko euskal etxe dekanoaren historiaz gehiago jakitearren, gainbegirada bat eskatu diogu Pedro Oyanguren EEko artxibozain eta betidaniko kideari.\nPedro Oyanguren/Txileko Santiago. XVI. eta XVII. mendeetan Peru, Mexiko eta Txilen sortu ziren Arantzazuko Kofradiak euskaldunek Ameriketan sortutako lehenengo erakunde bezala har daitezke. Limakoak laurehun urte betetzen ditu aurten. Seguruenik auzolanaren ohitura zaharraren haritik sortu ziren, elkarri laguntzeko erakunde legez.\nSoilik XIX. mendearen amaieran eta XX.aren hasieran hasiko dira agertzen lehenengo euskal etxeak, bat eginez Ameriketarako emigrazio handiekin. Garai hartako argitalpenei erreparatzen bazaie, nabariak dira erakunde hauen sorrera bultzatu zuten eragin abertzaleak. Txileko kasua Uruguai eta Argentinakoen ondotik etorri zen eta mota honetako lehenengo argitalpena 1907. urteari dagokio.\n1912ko martxoan agertuko da Txileko Santiagoko lehenengo euskal etxearen sorrera eskritura legala. Geroago hiriko zenbait lekutan ibili zen ez baitzuen lekurik jabegoan.\n1931ean euskal etxearen baitan engaiamendu abertzale handiagoa zeukan gazte elkarte bat sortu zen Euzko Gastedija izenpean, garai hartan Euzkadin gertatzen ari zenaren erantzun gisa. 1943an jabego higiezin bat jaso zuten Vicente Arangurenek emana, Santiagoko Echeverria 1002 kalean.\nUrtetan bi erakundeak bakoitza bere aldetik ibili ziren, ez ordea elkarrekin ospatzen ziren hiru jai instituzionaletan: Aberri Egunean eta Iñaki Deuna eta Mikel Deuna egunetan.\nGuda Zibila bukatuta eta Erbesteko Jaurlaritza egonik, Agirre Lehendakariaren lehenengo bisita jaso zen 1942an. Bera etortzearekin hasi ziren lantzen bi erakundeek bat egiteko lanak eta azkenean Agirrek batasuna lortu zuen.\nEuzko Gastedijak bere egoitza saldu eta elkarrekin erosi zuten egungo Vicuña MacKenna kaleko jabegoa. Izena aldatu eta Euzko Etxea deitu zuten, zazpi herrialdeetako euskaldunei harrera eginez. Txile zeharkatu zen laguntzeko moduan zeuden euskaldun guztiei laguntza eskatuz eta 1957an etxea hasi ziren eraiktzen. Eta geroztik ez da gelditu, beti dago zerbait gehiago eraikitzeke edo egiteke. Garrantzitsua da hori, proiektu berri bati ilusioz ekitea berriz jaiotzea bezala baita.\nTxileko Santiagoko Euzko Etxeak Bizkaiko gastronomiarekin hasiko ditu mendeurreneko ospakizunak\nEuskal Herrian bizi diren euskal-txiletarrak Urdazubin bilduko dira datorren igandean\nTxileko Euzko Etxea elkarteko Euskal Abesbatzak Santiagoko Katedralean eman zuen kontzertua\nTxileko Santiagoko Euzko Etxeak alkartasun kanpaina bati ekin dio, dardarak kaltetutako Pintue herriskan\nKantu euskaldun eta txiletarrak Santiagoko Euzko Etxeak antolatutako Musika bidezko Elkarrizketetan\nBerriketari aldizkariak 2008ari agur esaten dio Txileko Santiagoko EEaren azken ekimenen berri emanez\nArgentina-Euskal Herria, Txileko Santiagoko I. Euskal Pilota Trinkete Txapelketako eskuzko finaletan\nTxilen, Euzko Etxearen Ezohiko Biltzar jendetsuak ez zuen erabakirik hartu Santiagoko egoitza aldatzeari buruz\nBihar inauguratuko da Santiagon, Txileko Unibertsitate Katolikoan, Euskal Zinearen VI. Erakustaldia


ATX Teatroa: “Kultura turismoarekin zein ostalaritzarekin lotzen da, ez da sektore bezala tratatzen” - Uriola.eus\nNerea Cubillo Urkizu 2021-04-15 13:39 Kultura-aisialdia Bilbo\nPagasarri mendiaren magalean lotu gara ATX Teatroko kideak diren Naia Muñoz Murua eta Iñaki Ziarrustarekin. Apirilaren 23an Erdu! Bilboko I. Haur Antzerki Jaialdia abiatuko dute Otxarkoagako Harrobia aretoan Bilboko Udalaren laguntzarekin. Jaialdiaren nondik norakoen inguruan hitz egiteaz gain, kulturaren egoeraren inguruan ere hausnartzen ibili gara haiekin.\nErdu! haur antzerki jaialdiaren lehenengo edizioa abiatuko da datorren astean. Nola zaudete?\nIñaki: Gogotsu. Oso aukera ez-ohikoa izan da eta espero dugu urteetan errepikatu ahal izatea. Ezjakintasun apur batekin ere bagaude, momentu honetan Bilbo gune gorrian dago, hurrengoan agian ez… ziurgabetasun horrekin gabiltza. Hala ere ikusi dugu jendeak oso ondo erantzun duela. Gainera badakigu zer ikuskizun izango diren eta kalitatea dutela, beraz, konfiantzarekin gaude.\nPandemia garaian antzerki jaialdi bat estreinatzea nolakoa izan da?\nNaia: Gu ohituta gaude proiektuak zerotik abiatzera. Iñakik esan duen moduan, zailtasunik handiena egungo egoerarekin proiektu bat abiatzea izan da. Egunero neurriak aldatu diren begiratzen ibili behar gara. Orain Bilbo itxita dago eta izena eman duten ikusle asko Iparraldekoak eta Nafarroakoak dira. Ez dakigu etorri ahal izango diren.\nOndorioz, sarreren kontua egunero berritzen ari gara. Harreman estuagoa egin dugu izena eman dutenekin, egoera azaltzeko beraiekin harremanetan jarri behar izan garelako. Itxaron zerrenda luzea sortu da, eta nahita sortu dugu.\nN: Bai. Gaur egun aretoen edukiera %50era murriztuta dago eta orotara 42 pertsona sartuko dira. Hori dela eta, errazagoa izan da aretoa betetzea eta gainera jendearen jarrera oso ona izan dela ikusi dugu. Jende askok izena eman du eta jende asko itxaron zerrendetan geratu da.\nIzen ematea apirilaren 1ean zabaldu zenuten. Nolako harrera izan du jaialdiak?\nN: Lehenengo hamar egunetan ikuskizun guztietako edukiera bete da. Ekintza doakoa denean erraza da izena ematea eta gero agian ez agertzea, hori ere aurreikusten dugu eta horregatik eta dagoen egoerarengatik itxaron zerrenda sortu dugu. Guztira 100 pertsonek baino gehiagok eman dute izena eta oso pozik gaude.\nZein izan da jaialdi hau martxan jartzeko arrazoia?\nI: Ez da egon gugandik jaiotako motibaziorik, guk ez dugulako gaitasun operatibo-ekonomiko nahikorik jaialdi bat aurkezteko. Iaz Bilboko udalak Covid-19a dela eta, Bilbao Aurrera Plana proiektua burutzeko diru-laguntzak atera zituen, kulturarekin lotutako ekintzak aurkeztu ahal izateko. Euskal Herrian ez dago haurrentzako antzerki jaialdirik, Estatuan aldiz badira batzuk oso ezagunak. Beti pentsatu dugu inbertsio pedagogiko-artistiko bat egin behar dela gazteen artean.\nHori da zuen helburua?\nI: Gure eguneroko jarduerarekin helburu hori betetzen saiatzen gara. Gainera, jarduera berritzaileak dira jende gaztea biltzeko asmoz. Ideia horri lotuta, etorkizuneko publikoarengan, hau da, gazteengan eta txikiengan inbertitzea gure buruan betidanik egon den ideia da. Hori izan da motibazioa.\nN: Gainera urte oso gogorra izan da eta konpainia guztiek aukera berriak aprobetxatu behar izan ditugu.\nCovidak eragin zuzena izan du kulturan. Zuen ustez zein egoeratan aurkitzen da antzerkia orokorrean?\nI: Betiko egoeran baino apur bat okerrago. Hau da, instituzioetan gauzak gaizki egitearen ondorioz, sektorea prekarietate egoeran zegoen lehendik ere. Kultura turismoarekin zein ostalaritzarekin lotzen da, baina ez da sektore bezala tratatzen.\nIparraldean, antzokiek irailetik itxita daramate. Hori sekulako deskalabrua da, ez bakarrik aktoreentzako, baita teknikari eta bertako langileentzako ere. Hemen, hegoaldean, antzokiak zabalik egon arren hauen programazioa maldan behera joan da erabat. Orain programatzen ari den emanaldi kantitatea oso negargarria da.\nN: Epe luzera begiratu behar da eta antolatu. Hitz potoloak dira, baina horretan gabiltza. Sorkuntzek aurrera jarraitu dute eta gauza asko dago programatzeko, baina lekurik edo datarik ez. Zerbait positiboa esatearren, jendeak kultura behar duela ikusi dugu. Gaur egun aforoak txikiak diren arren, aretoak betetzen ari dira.\nZer nolako antzerkiak eskainiko dira?\nN: Gure nahia argi izan dugu hasieratik eta Euskal Herri osoko euskarazko ikuskizunak ekartzea izan da. Nahi izan duguna eta ahal izan duguna ekarri dugu.\nEkarri ditugun ikuskizunetako batzuk estatuan egindako jaialdietan saritutakoak dira. Saiatu gara herrialde osoko ikuskizunak ekartzen, leku ezberdinetatik eta beti euskaraz. Gai ezberdinak jorratzen dituzte, errefuxiatuak, fabriketako emakume langileen kontua, ezberdina izatearen eskubidea…\nEuskara hutsean egitea erabaki duzue.\nI: ATX Teatroaren lehenengo aukera izan da beti euskaraz lan egitea. Dena den, naturaltasunetik datorren gauza bat da, gu euskaldunak gara, euskaraz hitz egiten dugu eta Euskal Herrian bizi gara. Euskaraz lan eta sortu egiten dugu. Hor ere badago konpromiso bat ez?\nEuskara hutsean lan egiten dugun momentutik aurrera, badakigu gure lan merkatua murritzagoa izango dela, Balmasedatik Mauleraino, hor hasi eta amaitzen da gure lan egiteko espazioa. Baina gure borroka pertsonala ere bada Euskal Herrian, euskal publikoarentzat euskaraz aritzea arazoa ez izatea.\nZer neurri hartu behar izan dituzue jaialdia aurrera eramateko?\nN: Aurrez aurreko tiketen banaketa adibidez. Horrelako jaialdi bat beste egoera batean antolatuko bagenu ez litzateke aurretiazko sarrerarik egongo. Egungo egoera dela eta, asko kontrolatzen ari gara nor datorren, emanaldiaren egunean pertsona hori barruan dagoen edo ez jakiteko. Gero, areto guztietan hartu beharreko neurriak ere aipatu daitezke, metro eta erdiko tartea eta eskuak garbitzea adibidez.\nATX Teatroa da jaialdi honen antolatzailea. Zer da?\nN: Antzerki konpania oso txiki bat gara. Iñakik eta biok osatzen dugu, eta tarteka beste pertsona batzuk ere egoten dira. Ikuskizunetaz gain, arte eszenikoen sektorearen barruan sartzen diren beste lan batzuk ere egiten ditugu, eszenografia tailerra daukagu, argiztapen eta soinu teknika lanak egiten ditugu, baita bitartekaritza ere.\nI: Oso konpania operatiboa eta balio anitzekoa gara. Nahi izanez gero kanpo langilerik gabe gauzak egin ditzakegu: saltzaileak, zuzendariak, aktoreak, produktoreak eta komunikatzaileak gara eta horrek aukera eman digu sosik ez dagoenean gauzak sortzen jarraitzeko. Hori konpania sortu zenean gauza oso estrategikoa izan zen.\nZer beste estreinaldi ditu ATXk 2021ean?\nI: Konpanian bi ikuskizun mota ditugu, txikiak eta handiak. Txikiak bakarrizketak izaten dira, aktore bakar bat dago eta teknika ere berak eramaten du. Handiak berriz nik zuzentzen ditudan arren, aktoreak, teknikariak eta bestelako langileak kontratatzen ditugu.\nBalbea heriotzaren eta eutanasiaren inguruko ikuskizuna da, txikia, autonomoa. Hauek normalean ez ditugu antzokietan saltzen, antzokirik ez daukaten herrietan egin ohi ditugu, leku alternatiboetan, institutuetan… . Lubaki lainotsua belaunaldien arteko talkaren inguruko testuinguru batean kokatzen da. Hori da daukagun hurrengo ikuskizun handia eta urriaren erdialdean aurkezteko asmoa daukagu.


Emakumeek urtean 84 egun gehiago lan egin behar dituzte gizonaren soldata bera jasotzeko - Aiaraldea - Aiaraldea.eus\nEmakumeek urtean 84 egun gehiago lan egin behar dituzte gizonaren soldata bera jasotzeko\nJuanjo Basterra Respaldiza 2014-03-08 09:02\nKrisi ekonomikoko garaietan enpresariek eta gobernuek egoera honi probetxu ateratzen diotemozkin gehiago izateko. Lan munduan emakumezkoen eta gizonezkoen arteko desberdintasuna hiru osagaietan oinarritzen da: zeregina, kontratazio mota eta soldatak.\nErrealitateak erakusten du Europar Batasuneko gobernuek, orokorrean, ez dutela galarazten egoera horretan eroso dauden enpresariei, emakume baten kontratuarekin duten kostua txikiagoa delako, modu zuzenean mesede egiten dien diskriminazioa urterik urte errepikatzea.\nIzan ere, soldata-desberdintasuna %26aren inguruan aurkitzen da, emakumeek kontratu prekarioagoak dauzkate eta desegonkortasun handia jasaten dute. Generoagatiko soldata-desberdintasuntzat jotzen da gizon eta emakumeen batezbesteko irabazien desberdintasuna gizonezkoen irabazien batezbestekoaren portzentajean adierazita.\nLanaldi laburren %80a emakumeek sinatzen dute. PPren Gobernu espainolak, gainera, kontratu mota hau aldatu du gehiago lan egitera derrigortu ahal izateko, baina ia ia prezio miserable berdina jasota, gehienetan 550 eurotan kokatzen da, eta kasurik hoberenean 770 eurotan.\nHorrela, kontratu mota honekin langileek egin ditzaketen lan-ordu osagarrien kopurua handitu da. Erregulazio berriak ahalbidetzen du enpresariek langileei euren lanaldi arruntaren gainetik %90 gehiago eginaraztea; orain arte, portzentaje hori, gehienez jota, %60koa zelarik.\nGainera, lanaldiaren handitze hori jakinarazteko duten epea txikitu da. Emakumeak dira aldaketa hauek gehien sufrituko dituztenak.\nSoldata desberdintasun nabarmenak\nEBan emakume eta gizonen arteko soldata-desberdintasuna %17,7an kokatzen da eta gure esparruan %26tik hurbil, azken datuen arabera. Okupatuen artean, soldata-desberdintasuna %23ra iristen da; langabezian dauden pertsonen artean, emakume eta gizonen langabeziagatiko prestazioen arteko desberdintasuna, batez beste, %15,2koa da, baina soldata-desberdintasuna izugarri igotzen da pentsiodunen artean. Emakume pentsiodunek, batez beste, gizon pentsiodunek baino %38,17 gutxiago jasotzen dute. Horrek guztiak lan-bizitza osoan zehar batez besteko %25,45eko soldata-desberdintasuna suposatzen du.\nHonek ondorioztatzen du, UGTk azaltzen duen moduan, emakume batek gizon batek baino 84 egun gehiago lan egin behar dituela, antzeko soldata biltzeko.\nErrealitate larri honek pobrezia tasa ere handitzen du. Lanaldi laburra duten emakumeek, Estatu espainolean %18,3ko pobrezia tasa sufritzen dute, Europako emakumeek baino lau puntu gehiago eta okupatutako gizonezkoen artean ematen den pobrezia tasa baino zazpi puntu gehiago.\nKontratazioa eta langabezia\nEnplegu eta kontratazio arloetan ere emakumeak eramaten du zatirik txarrena. Aiaraldean, krisiaren hasieratik emakumeen kontratazioa, orokorrean, erdia baino gutxiagora jaitsi da eta langabezia hirukoiztu baino gehiago egin da. Une honetan langabezia tasa femeninoa gainetik dago kasu guztietan. Aipagarria da Laudioko kasua, langabezia femeninoaren %22,1arekin, atzetik jarraitzen dute Artziniegak (%19,7), Amurriok (%19,3), Urduñak (%18), Aiarak (%13,5), Arrankudiagak (%12,6), Okondok (%11,1), Orozkok (%7,8) eta Arakaldok (%7,7).\nAzken egunotan lanaldi laburra izan dutenentzako pentsio sistema bat onartu da. LAB sindikatuak gogoratu zuen Espainiar Kongresuak eta PPren Gobernuak pentsioen arloan emakumeen diskriminazioarekin bukatzeko aukera bat galdu dutela. Gogoratu behar da, Europako Justizia Auzitegiak 2012ko azaroaren 22ko sententzian jaso zuela erretiro-pentsioa eskuratu ahal izateko lanaldi laburreko kotizazioen konputua erregulatzen duen espainiar araudia aldatu beharra zegoela Eskubide Komunitarioaren aurka joateagatik. Izan ere, emakume eta gizonezkoen arteko tratu berdinaren printzipioa urratzen zuen. Espainiar araudiak emakumeen kontrako zeharkako diskriminazioa suposatzen zuen, lanaldi laburren %80a emakumeek burutzen dutelako. Espainiar araudiak, Europak salatutakoa lanaldi laburra zuten langileen kolektiboari erretiro-pentsioa jasotzeko eskubidea izateko egun kopuru handiagoa egiaztatzea eskatzen zion, eta gainera, ematen zen pentsioaren kantitatea txikiagoa zen lanaldi arruntaren zati baten gainean kalkulatua zelako; hortaz, diskriminazio bikoitza existitzen zen.\nKonfederazio sindikalak hau islatzen du: “batez ere lanaldi laburra zuten emakumeak nagusi ziren lan zentroetan kanpaina informatiboa burutu genuen eta kaltetutako langileen partetik Gizarte Segurantzari eman genizkion 7.000 eskaera baino gehiago jaso genituen (3.545 Bizkaia, 3.600 Gipuzkoa, 780 Nafarroa); erretirorako pentsioa eskuratzeko lan egindako egun bakoitza kotizatutako egun gisa hartzea eskatzen zuten”.Hala ere, espainiar gobernuak emakumeak diskriminatuko ez zituen “berdintasunezko pentsio sistema bidezkoa” ezartzeko aukera galdu zuen.\nEmakumeek burututako lanari balio eta errekonozimendu bera eman gabe jarraitzen du, “izan ere, lan egindako egun bakoitza kotizatutako egun bat izan gabe jarraitzen du, benetan kotizatzen diren egun kopurua kalkulatzeko, lan egindako egun kopuruari koefiziente partzial bat aplikatuko zaio”.Hori dela eta LAB sindikatuak zera dio “egungo erregulazioak erretiro-pentsioa jaso ahal izateko gutxieneko kotizazio aldia murrizten badu ere, kotizatutako 15 urte frogatzen ez dituzten pertsona guztiek euren pentsioa murriztua ikusiko dute, 15 urte horietara iristeko falta zaien aldiaren proportzioan”.


Lala Mujika: «Genero aniztasuna daukaten gazte guztiak ez dira transexualak» - Lea-Artibai eta Mutrikuko Hitza : Lea-Artibai eta Mutrikuko Hitza\nLala Mujika: «Genero aniztasuna daukaten gazte guztiak ez dira transexualak»\nUxu Ondarroako emakumeen taldeak antolatuta, Lala Mujika Flores Aldarteko kideak gazteen genero aniztasuna eta trasexualitateari buruz berba egingo du bihar, 19:00etan, EtxelilanOndarroako Uxu emakumeen taldeak antolatuta eta Lala Mujika Flores Aldarte...\nUxu Ondarroako emakumeen taldeak antolatuta, Lala Mujika Flores Aldarteko kideak gazteen genero aniztasuna eta trasexualitateari buruz berba egingo du bihar, 19:00etan, Etxelilan\nOndarroako Uxu emakumeen taldeak antolatuta eta Lala Mujika Flores Aldarteko kideak gidatuta, Menores transexuales; menores con genero flexible y creativo hitzaldia egongo da bihar, 19:00etan, Ondarroako Etxelilan. Hitzaldira herritar guztiak gonbidatu dituzte Uxuko ordezkariek.\nMujikaren arabera, askotan kontzeptuak ez dira ondo erabiltzen. «Gazteen arteko genero aniztasunari dagokionez, askotan transexualitateari buruz hitz egiten dugu, generoa zalantzan jartzen delako, baina izan liteke transexualitate gai bat ez izatea: transexualitatea aurrerago garatu ahal da, edo ez. Ez dugu hitz egin behar gazte transexualei buruz, baizik eta sexu eta genero aniztasuna duten gazteei buruz. Izan ere, genero aniztasuna duten gazte guztiak ez dute zertan transexualak izan behar».\nHori bai, gazte batek mota horretako zalantzak azaltzen dituenean, kasu egin behar zaiola dio Mujikak. «Lehenik eta behin kasu egin behar zaio. Eta gero egunerokotasunean jarraipen bat egin behar zaio».\nGuraso askok, baina, psikologoarengana jotzen dutela dio Mujikak. «Ez dena egin behar da gaztea psikologo batengana eraman eta hark bere generoarekiko pertzepzioa indartzea; horrelakoetan, psikologikoki ez da ezer gertatzen. Gazteak behar duena babesa da, eta kasu egitea».\nBeharrezko atentzio hori emateaz gain, gazte horiek inguru sendo bat ere behar dutela dio. «Errealitate hori bizi duen gazteak inguru sendoa behar du bestelako arazoei aurre egiteko, bullying-ari adibidez».\nEgoera horretan dauden familiei Eusko Jaurlaritzaren Berdindu (944-23 72 96 – 665 73 44 28) zerbitzu publikora jotzeko gomendioa egiten die Mujikak. «Zerbitzu horretan gurasoei laguntza, azalpenak, tresnak… ematen zaizkie; beste guraso batzuekin ere harremanetan jartzen dira, eta modu bateratuan lan egiten dugu». Mujika bera, gainera, zerbitzu horretako arduraduna da.\nBegirada atzera botata, azken bost urteetan aurrerapauso asko eman direla dio Mujikak. «Euskal hezkuntza sistemari dagokionez, gai hau oso ondo jorratzen da, ezin gara kexatu; ez dira hanka sartze handiak egiten, beste leku batzuetan modura». Dena dela, jendarte mailan gaia «asko hobetu» bada ere, oraindik egiteko asko dagoela dio. «Oso zabalduta egongo balitz, bihar Ondarroan eskainiko dudan hitzaldia moduko saioak ez lirateke egingo».


Cross Channel Bidaiarien eta Car Ferries\nCross Channel bidaiarien eta auto-ferry txartela prezioak, ordutegiak, txartelak erreserbak eta Dover, England bela Calais eta DUNKIRK, Frantzia informazioa.\nKonparatu erabilgarri Cross Channel ferry txartela prezioak denbora errealean eta liburu eskuragarri Cross Channel autoa eta bidaiarien ferry merkeena eta Dover, England, Calais eta DUNKIRK, Frantzia P & O Ferries, LD Lines, Norfolkline edo DFDS Seaways ferryak bela online batera berehalako berrespena. Search pertsonalizatua\nTicket Prezioak eta Erreserbak Book Cross Channel Ferry Sarrerak P & O Ferries, LD Lines, Norfolkline edo DFDS Seaways ferryak Calais eta DUNKIRK, Frantzia online aldez aurretik bela eskuragarri ferry txartelaren prezioa merkeena gozatzeko Dover, England bela batera.\nIkusten duzun prezioa prezioa ordaindu behar da. Ez daude ezkutuko extras edo sorpresa, hala nola, erregaiaren errekarguak edo erreserba tasak, eta ez dugu ezer Visa Electron txartela ordaintzeko kobratu aparteko. Prezioa aipatu dugu zure hautatutako Cross Channel bidaiarien edo auto-ferry txartela, onboard ostatua eta ibilgailu mota guztiak ordaindu beharko da, eta hori benetan. a Cross Channel ferry txartelaren prezioa lortzeko eta zure ferry txartela erreserbatu segurtasunez online mesedez, denbora errealean erabili, ferry erreserba ezkerreko formularioan orrian. Halaber, gai bat gehitzeko zaude hotel zure helmugara, edo beste inon, zure ferry txartela zure ferry txartela erreserba osatuz. Cross Channel Ferries buruz Hemezortzi milioi bidaiari eta hiru milioi auto baino Urtero erabili Dover Portuko English Channel Calais eta DUNKIRK zeharkatzeko Frantzian ferry ezaguna Norfolkline Ferries, Seaways DFDS, P & O Ferries eta LD Lines bezalako operadore batera.\nP & O Ferries - Eskaintza 46 Eguneko Dover Ferry Calais, Frantzia pasabideak gutxi gorabeherako itsasoa zeharkatu mins besterik 90 garai batekin.\nNorfolkline (DFDS Seaways) - Eskaintza 11 Eguneko Dover Ferry pasabideak DUNKIRK (Dunkerque), Frantzia gutxi gorabeherako itsasoa zeharkatu denbora bat 120 mins.\nDFDS Seaways / LD Lines - Eskaintza 5 Eguneko Dover Ferry Calais, Frantzia pasabideak aproximate itsasoa zeharkatu denbora bat 90 mins. barnetegi instalazio Bidaiarien at Zerbitzua Eraikinak pintxoak, edariak, gozokiak, egunkariak, liburuak, mapak eta erabilgarria bidaia essentials saltzen instalazio Jatetxeak, Travelex Moneta Exchange, ATM, Masaje Aulkiak, Vending makinak barne eta merkataritza-eskaintza zabala eskaintzen du, baita Aurretik komunak, ezinduentzako komunak, dutxak eta haurra aldatzen instalazio gisa.\nEnglish Channel Munduko SEAWAY jende gehien ibiltzen dena, eta agian inork bidaiarientzako zerbitzuak lehen uste arren, 400 ontzi baino gehiago egunean eraman merkantzien bat hainbat portuetara.\nChannel bereizten Erresuma Batuko Europa kontinenteko eta historikoki uhartean herrialdeentzat defentsarako hesi bat ematen. irudimenarekin ubide The 34 km-ra aldatzen Dover at km 240 den zabaleran. Ondorioz, bere zabalera estu da, halaber, kontinenteko lotura bat bake-garaietan, munduko gehien bidalketa errei bat.\nEnglish Channel ferry zerbitzuak den Europako kontinentea zeharkatuko modu ezin hobea dira. Zeharkaldia, oro har, ordu bat inguru irauten du, eta ferry zerbitzua eskuragarri dago, urteko egun guztietan.\nInoiz 19th mendearen hasieratik nor hacerlo ordaindu izan kanal deitzen dugun orain turista gisa gainditu dituzte. Crossing egun hain erraza dela etorriko ditu kanal saltatzea abiapuntua izan zen. tunela, Chunnel du, eta tren zerbitzua Folkstone Calais, Frantzia amaitu arren, ferryak garraio-metodo garrantzitsu bat geratzen. Dover Calais ferry munduan gehien bat da.\nFerries dira askotan hobeto, nahiz eta hegan baino aukera bat. Ordutegi arabera bat azkarrago helmuga batekin konektatzeko aukera izango dute. aire bidaia baino merkeagoak dira, eta dira, zalantzarik gabe, irteera puntu askotan komenigarria. Enpresen kopurua funtzionatzeko Erresuma Batuan hainbat portu ferryak. Ferry kai dira Hull, Harwich, Dover, Newhaven, Folkestone, Portsmouth, Poole, Weymouth, eta Plymouth kokatuta dago. Europako konexioak Frantzia, Espainia, Belgika eta Herbehereak egin dezake. The British kanal uharteak ere popular helmuga dira. Comfort eta ekologikoari baino ferrying hegan kontuan hartu behar arrazoi daude.\nGehienak bidaiari-ferryak eskaintzen erosotasun adibidez, filmak, tabernak eta jatetxeak, dendak, eta bideo arkupeetan haurrek bezala. familia bidaia ferryak ideal dira. jolas ibilgailu sedans etatik ibilgailu ostatu daiteke, eta oinez bidaiari ongi etorriak dira, baita. Noiz cross kanal Calais, St. Malo, Rotterdam, Zeebrugge, Bilboko, edo Continental Europako helmuga kopurua Edozein ferry bat hartu, zure opor fun eta azkarren urratsa bezala ontzian hasten da. Itsasoaren aire freskoa, janari handia, Euskara, fun-jarduerak eta entretenimendu onboard dira ziur zure opor lortu bitartean ahalik eta modurik hasi.\naurrera Dover Calais, Portsmouth Bilboko den, ez ferryak askotarikoa ibilbide eskaintzen dizu eramateko erosotasuna zure oporretan ugaritasuna dira. bidaiak laburragoak, azkar ferryak nahiko popular dira. Taula gainean ferryak horiek, eserlekuak eroso, baita deskontua erosketa gozatu ahal izango duzu, adibidez, filmak eta Txikienek jokoak, eta edari eta argia otordu zerbitzu gisa jardueretan. Ferryak batzuk bazkariak beroa eskaini ahal izango baita. enpresak zer bazkariak ferry azkar zerbitzua itsasontzian zerbitzatzen zehazteko aukeratzen duzun enpresa.\nJende gehienak cross kanal ferryak bidaiatzen duten hartu beren autoak haiekin. Zure autoa edukitzea denean zure ataka iritsiko gara kanal zehar askatasuna edonon mesedez taxi, autobus edo tren zerbitzu gehigarria ordaindu gabe joan ahal izango da zurekin. Ferryak batzuk ere zure karabana onboard, hau da, nahiko camping batzuk egin Oporretan, berriz, nahi duten bidaiarientzat erosoa ekartzea emango. Ferry zerbitzu batzuk ere zure maskota eraman behar duzu oporretan zehar, baina ziur arauak egiaztatzeko final planak egin aurretik baimendu.\nGurutze kanal ferryak erosotasun eta kalitate hotel ona erosotasun guztiak eskaintzen. Zure bidaia da, ordu batzuk baino gehiago hartu nahi izanez gero, zure bidaia edozein eskaini askotan gauez pasabideak bat erreserbatu nahi, kabina bat erosteko erosotasuna lo egitea erabaki nahi izango duzu. Etxolak aire girotua eta dutxak eta WC-ren etortzen dira. da hoteleko gela bat ferry onboard izatea bezala da. zure bidaia zehar, fina jangela, erosketak, eta entretenimendu gozatzeko aukera izango duzu zuk eta zure seme-alabentzat. Denbora lo egin da, zure kabina erretiroa bat restful lo gozatzeko, esnatu freskatu eta zure opor energia osoa hasteko prest aukera izango duzu.\ncross kanal ferryak bidez Continental Europa eta Ingalaterra arteko bidaiatzen eroso, merkean eta dibertigarria da. azkar ferry bat hartu edo motelagoa, gehiago lasaigarria zeharkaldia egitea erabaki duen ala ez, gurutze kanal ferryak bidaiariak beren bidea English Channel zehar egiteko aukera handi bat dira.\nBest Cross Channel Ferry Ticket Salneurria Bermatzeko\nBest Prezioa Bermatua - Beti eskaintzen dizugu gure txikiena eskuragarri P & O Ferries, LD Lines, Norfolkline edo DFDS Seaways bidaiari eta autoa ferryak txartelaren prezioa eta Dover, Ingalaterratik. Ez daude ezkutuko extras edo sorpresa, hala nola, erregaiaren errekarguak edo erreserba tasak eta guk ere ez dugu ezer Visa Electron txartela ordaintzeko kobratu aparteko. Zure hautatutako Cross Channel ferry txartela, onboard ostatua eta ibilgailu mota guztiak ordaindu beharko da, eta hori benetan!\nNekez ekitaldi berean, biak barne, Cross Channel ferry txartela beste edozein tour operadorea gure onena prezioa beat edo itzulketa eskatzeko aukera eskaintzen dizu egingo dugu agintzen dugu liburuxka merkeagoak aurkituko dituzu. Cross Channel autoa eta bidaiarien ferry sarrerak mesedez klikatu hemen. Bezeroarentzako Arreta, Telesalmenta & Gurekin harremanetan jarri ferryto.com At zuzeneko Cross Channel ferry txartela prezioak lortzeko, erabilgarritasuna eta liburu autoa eta bidaiarien ferry eta Dover, Ingalaterratik ikusteko gure eskuragarri txartelaren prezioa txikiena ikusteko gai zara. Ferryto.com 80 Europako ferry operadore Erresuma Batua, Frantzia, Espainia, Irlanda, Holanda, Ekialdeko Europa osoan Cross Channel eta 1,200 baino gehiago beste ferry ibilbide barne baino gehiago erreserbatu gaitasuna eskaintzen munduko lineako handiena ferry txartel banaketa-sarearen parte da , mediterraneoa, Baltikoa eta Ipar Afrikan. Informazio gehiago lortzeko, erantzun maiz egiten diren galderak edo gurekin zuzenean harremanetan jar den klikatu hemen. Guri buruz


DISEINATU IDEIAK GERUZETAKO ALFONBRA ITXURA ILTZATZEN DUTEN GELETATIK - ESTILOA\nGeruzen alfonbrak ukipen elementu jakin bat ematen dio bakarkako tapiz batek atera ezin duen gela bati (gainera, aurrekontua egokiagoa da, sinetsi edo ez, alfonbra estilizatua ateratzeko soluzioa ... geroago gehiago). Joera horrekin diseinuko muskuluak malgutzeko zalantzak izan ditzakezun arren, aukerak eta emaitzak mugagabeak izan daitezke. Ikusi besterik ez duzu barrualde polit hauetara eta gure konbinazio zainduen konbinazio biribiletara, gero eta kontzeptu hobea hartzen duten inspirazio amaigabea lortzeko.\nHona hemen geruzetako alfonbren itxura (eta ondo egiten duten gela batzuk) sartzeko zenbait arrazoi:\n(Irudi kreditua: Amber Barruak )\nGela bati interes / kontraste bisuala gehitzen diote:\nGeruzako alfonbra formula arrunta jute alfonbra handia + eredu txikiagoa duten alfonbra da, baina ez duzu zertan itsas belar natural bati eutsi behar. Saiatu flokati delikatua (argitalpen honetako beruneko argazkian bezala Antropologia ) edo geruzako eredua goiko gela bezalako eredutik Amber Barruak nahasketa eklektikoa egiteko. Aukeratu antzeko ehundura, tonu edo eredu antzeko alfonbra ortzadar bat zure espazioa bateratzeko.\n(Irudi kreditua: Purpurina gida )\nIt daiteke izan aurrekontuarekin adimentsuagoa, tamaina handiko alfonbra bat erostea baino.\nGela tamainako alfonbrak (9'x12 'edo gehiago) bezalakoak oso garestiak izan daitezke, baina ametsetako alfonbraren bertsio txikiagoa aukeratzen baduzu, erraz estali dezakezu arrazoizko preziozko ehundura edo larru naturalaren gainean. antzeko itxura lortzen duen lagunarteko aukera. Adibidez, demagun ilargiaren gainetik zaudela marokiar ezkontza-alfonbra batentzat, hala nola, topatutako gela honetan Purpurina gida . Antzeko alfonbra baten 8'x10 '(edo handiagoa) bertsioa nahiko zaila da aurkitzea edo 1.000 $ + baino gehiago. 9'x12 'juteko alfonbra bat bezala hartzen baduzu hau Overstock-etik 300 dolar baino gutxiagotan eta antzeko zerbait azpian jarri World Market-en estilo marokiarreko ezkontza alfonbra (229,99 $ 5'x8), nahi zenuen itxura besterik ez duzu lortuko gastatutakoaren erdia lortzeko.\n(Irudi kreditua: Cloth & Kind )\nOinplano irekia aingura dezake.\nOinplano irekia baduzu edo estudioko apartamentu batean bizi bazara, konpondu espazioa non hasi eta amaitzen den dilema, alfonbra estilizatuagoa eta txikiagoa askoz handiago baten gainean jarriz, espazio zehatzak eta kohesionatuak sortzeko. Goiko gela Cloth & Kind aingurak altzariak mugitzen dituzten egongela zabalean alfonbra anitzekin.\n(Irudi kreditua: Elle Decor )\nNeurri bakarra ez da zertan denetara egokitu.\nZure espazio berriarekin bat ez datorren urteetako (eta etxeetako) dekorazioko alfonbra txiki batek erabat funtziona dezake geruzen trikimailuari esker. Hartu seinale bat hemen agertzen den gela honetatik Elle Decor ; egin behar duzun guztia ehungintza neutro handiago baten gainean nabarmendu eta enkoadratzea da; orain alfonbra txikiegia zure egongelako osagarri ezin hobea eta erosoa da.\n(Irudi kreditua: The Fox & She )\nTestura gehi dezake giro atsegina sortzeko.\nPila altuko txabola parekatuz The Fox & She egin edo behi larrua a Studio McGee Jute alfonbra lodi baten gainean, ehundura eta sakontasuna bikoiztu besterik ez duzu egin zure espazioan. Zer esanik ez itxura eta sentimendua besterik ez da beraz atsegina.\nIkusi zeure burua gure komisario-alfonbra bikiekin:\n1. konbinazioa: Globetrotter\nEsan atzerrian egindako azken oporretan vintage alfonbra harrigarri bat aurkitu duzula, baina txikiegia da zure egongelan erabiltzeko. Ekarri konfiantzazko zuntz naturaleko alfonbra funtziona dezan.\nOinarrirako: Safavieh Natural Fiber NF734 alfonbra , 5 ′ x 8 ′ RugsUSA-n, 108 $\nGeruza hauekin: Eskuz ehundutako Qashqai artile gorri Kilim , 3’3 ″ x 6’8 ″ EcarpetGallery-n, 168 $\n2. konbinazioa: Fluxuarekin joatea\nZure gelan mugimendu organikoko formako alfonbra baten bidez nahi duzu, baina arauetara jolastu eta altzarien hankak alfonbra baten gainean mantendu nahi dituzu? Hona hemen nola egin.\nOinarrirako: Lohals Flatwoven Alfonbra Naturala , 6’7 ″ x 9’10 IKEAn, 139 $\nGeruza hauekin: Urrezko Inprimatutako Behi Larrua , 5'x7'6 World Market-en, 149,99 $\n3. konbinazioa: tradizionalista berria\nOhiko edo vintage estiloko alfonbra batekin maitemindu zinen baina ez zaude bala (izugarri garestia) ziztatzeko prest? Aukeratu tamaina merkeagoak lortzeko eta ondo pasatu pixka bat jute alfonbra handiago grafiko batekin.\nOinarrirako: Ikatzezko herringbone ehundutako jute guneko alfonbra , 6 ′ x 9 ′ World Market-en, 84,98 dolar\nGeruza hauekin: Trinitate Moka Alfonbra , 3’7 ″ x 5’7 ″ Magnolia merkatuan, 159 $\n4. konbinazioa: Kolore zulaketa\nAdierazpenak egiteko beldurrik ez dutenentzat. Behatzak eroso konbinatzeko perfektua da itxura ausarta eta koloretsua duena.\nOinarrirako: Shag Greziar Flokati Alfonbra Estandarra , 5 ′ x 7 ′ RugsUSA-n, 183 $\nGeruza hauekin: Desert Blaze Rug , 3 ′ x 5 ′ Lulu & Georgian, 262 $\nHannah bere buruari aitortzen zaion ehuna eta diseinuko zalea da, beti aurki daiteke gutxienez 10 brikolaje proiektu platerean. Floridako hegoaldean bizi da bere piska potolo batekin, barruko diseinu laguntzaile eta idazle autonomo gisa lan egiten.\nAzkenean! Benetan polita den binilozko zoru estalia\nBrikolajeko 25 ideia merke zure egongelak itxura garestia izan dezan


- otsailak 27, 2017\nNola leike astebukaera honetan guri hainbeste bizipen eman dizkigunak beste batzuri bizitza kentzia. Herri osua dardarka laga dau notizia honek. Altitoyko astebukaeran Luzetik ekartzen genduan irrifarre guztia kolpetik kendu zigun atzo Valdezcarayn gertatutako istripuak . Lehenago ere galdu ditxugu lagunak. Altitoyko itxiera hitzaldian Anderrek Andoniren oroimena ekarri zuan, datorren astian Bandres eta Karoloren omenezko lasterketa jokatuko da Izaban, urrutiro junbe. Ze irakurketa da posible horrelako gertakari baten aurrian? Nola asimilatu? Obsesiboki arrazoiak bilatzen jartzen naiz, istripuaren lekua, egoera, ordua, materiala, dagoen informazio apur eta nahasia analizatu nahiean. Nere helburua ez da errua, ardurak edo beste ezer bilatzea, eta are gutxiago morboa. Ahal dan neurrixan horrelakorik berriz ere ez gertatzeko, ikasteko, edo arriskua ahalik eta gehixen minimizatzeko itxen dot. Segurtasunian formakuntzakin obsesionatuta nago. Horregatik, biziki txalotzen dot Morkaikoti\nMartxoak 15 Elurjausi hitzaldia eta 18-19 Morkaikoko mendi eski irteera\n- otsailak 23, 2017\nAupa-aupa!! Aurten ere egingo da Morkaikoko mendi eski irteera, eta hori aprobetxatuaz Elurjausi arriskuen kudeaketa hitzaldia egingo da aurreko asteazkenean. Martxuak 15 Jon Apodakaren hitzaldia eta 18-19 Mendi eski irteera izango da, Hautacametik Baregesera larunbatean, eta Baregesetik Saint-Laryra igandean. Jarraian Morkaikok bidali duen informazioa: MARTXOAK 15 Lekua : Kultur Etxeko aretoan Ordua : 19:00 h Arriskuaren kudeaketa elur jausi guneetan HITZALDIA Jon Apodakaren eskutik (elurran aditua, arrisku natural eta ingurumen teknikoa) Elurraren behaketa eta elur-jausien ezagupena, segurtasun eta erreskate teknikekin ba\n2017/02/19 Linza Garai batian Alta Ruta Belagua zena, Belaguako aterpetxia itxi ondoren pixka bat umezurtz geratu zan. Azken joerak ikusita, ibilaldixa izatetik lasterketa antolatzera pasatu ziran eta Pyrene Goi Mendi Zeharkaldia izena eman ziuen oin dala bost bat urte. Baneukan lehenagotik ere hona juteko gogua, aurreko formatuan ere. Baina gauza bat dala, eta bestia dala, azkenian aurten suertatu da. Bikotekako lasterketa izanik, hona jutia ez geneukan aurrikusita Javik beste konpromezu batzuk zeuzkalako, baina Saülek motibatuta, eta ibilbidia 2000m ingurukua izango zala esanda, Altitoy eta Pierra gainian zaudenez, Javik konpromezuak alde batera laga, eta bertara jutia pentsatu genduan. Lasterketa domekan zanez, eta Pierra buruan, zapatuan demaseko mendi bueltia eman genduan. Kike ere etorri zan, eta hirurok paliza handi bat hartu genduan. Beraz, domekan ikuskizun zaukagun zenbateraino errekuperatu ginan zapatuko neketik. Breafinga eman zaben, esperota bezela, 2000m inguru.\n- otsailak 21, 2017\n2017/02/04 eta 05 Peyragudeseko lasterketak Frantziara lasterketak korritzera juteko ohitura daukagu. Neri asko gustatzen jataz, orokorrian ibilbide alpinuauak izaten dira, sarri mendi mendixan. Ibilbide politxak, eta jende naturala. Giro herrikoiagua nere ustez, baina era berian, maila handiko lasterkari batzuk ere batera egoten dia. Aurten Luchonekora ezin jun, baina Peyragudesekora bai jun ginala. Aurreko urtetan abenduan lehenengo lasterketa izaten zan. Oinguan elur faltagatik otsailan haseran. Lasterketa bakarra eginda allau nintzan karbonillia kentzeko prest. Zapatuan bertikala zaukagun atsaldian. Tenporala eta haizia emanda zauan, eta pistetatik fokeadatxo bat itxeko aprobetxatu genduan Teleaulki bat kablian engantxauta haiziagatik Horrelako haiziakin, pistak guretzat bakarrik ziran, alpinoko jenderik ez zauan. Fokeadatxua egin ostian, furgonara bajatu, eta zeozer jan genduan indarrak errekuperatzeko Ondoren, zuzenian Bertikalera!!!! OEOEOE. Aurten oso jende\n2017/01/22 Lizaratik Bisaurini itzulixa egin ondorengo egunian, eta horrekin lotuta Camillen xendari bi egunetan buelta emateko flana eduki arren, gure flanak orientatibuak besterik ez dia izaten. Neguan eta mendixan ezin dozu plan itxi batekin funtzionatu, edo guk behintzat ez. Bezperan halako paliza hartuta, eta domekarako eguraldi eskaxaua iragarritxa zaonez, planez aldatu genduan. Jainkuan liburua hartu , eta Llana del Bozok mendebaldetik jeitsiera elegante bat daukala ikusi genduan. Iparrak elurripe zaozen, baina mendebaldian akaso zeozer egongo zala pentsatuta, horruntz abantau ginan Lizarako aterpetxetik Lizarako aterpetxia, Bisaurin atzian. Bezperan atzeko haitz artetik pasatu ginan Iraupen eskiko pistetan elurra pilatuta Bozoko lepora iristen, haiziak elur asko mobitxuta zeukan. Leku batzutan metatuta, bestetan elur gogorra edo izotza Bozoko lepua Hortik gora zati batzutan haiziak gogotik ematen zuan Aisako leporuntz bidian, momentu batzutan haizetik\n- otsailak 15, 2017\nOEOEOE http://pierramenta.com/ Sekulako astia izan da!!! Barixaku gabian ilargi betian eskiatu ondoren, zapatu goizian Candanchutik Arlet eta Acuera juteko nenguanian, mugikorrian begiratu, eta Luismin mezua: Pierrako Facebooken onartuen zerrenda jarri zabela, eta Luismi eta Kike, eta Javi eta ni, bi bikotiok, laurok ginduazela Pierrara. BUAAAAA, ZE ONA!!!! ZE ILUSIO, ZE POZ!!! EZ DAO DESKRIBITZERIK!!! Ondoren jakin nuan Joseba Sarasola eta Angel Olaso, Otxoa eta Ander Sistiaga, eta Iñigo Fdez Liger eta Roberto Milikua ere badixezela. Pantxo StMartin (Senperekua) ere badixe. Honek aurten ere kriston karreroia egingo dau seguruenik. Gorka, suitzan bizi dan Oñatiarra eta Nahia ere bazaozen zerrendan, baina hauek badirudi baja izango dirala. Ze pena!! Beraz, 11 euskaldun gaoz aurtengo pierran. Eztakit sekula hainbeste izan geran!! Egun osua pozak txoratzen, aste osua beste ezer ez daukagula buruan, elkarrizketa bakoitzian pare bat aldiz aipatzen dogu Pierra hitza. Nazkatu edarra h\nAurten ere Argiak eta Azkue Fundazioak martxan jarri dabe Blogetan lehiaketa. Euskal 8.probintzia honetan bagaoz Euskaraz idazten dogunak. Neriaz gain, beste bi Elgoibartar lokalizatu ditxut momentuz (besteren bat ikusi badozue, abixatu mesedez). Eman begirada bat leihaketari, eta gustatzen jatzuen bloga bozkatu. Idazliez gain, euskal irakurliak ere bazaoztela ikusteko Zientzia atalian Anderren bloga Naturaren dibulgazioa helburu duen blog pertsonala. Azalpen, argazki, bideo, poster edo bestelako elementuz osatuta, publiko guztiari zuzenduriko bloga da, naturaz ikasi eta gozatzeko! Blogaren URL-a: http://naturzalia.blogspot.com.es Aisialdia atalian Izaskunen bloga Izaskun Estibaritz Astarloa (Elgoibar, 1956) eta Jose Inazio Izagirre Izagirre (Elgoibar, 1957). Gaztetan, beraien gurasoekin Euskal Herriko mendi eta bideak ibili ondoren, Pirinio eta Picos de Europako gailur eta bide ugari ezagutu dituzte. Kanpoko lurralde eta mendietan ere ibili dira: Iberiar penintsulan, Alpe\n2017/01/21 Kamillen xenda... edo Aspaldi Ixakak bota zidan neguren batian Camilleren xenda eskixekin itxeko plana. Orduan, leku batzutan oso baju pasatzen zala, eta elurra hain behian topatzia zaila zala esan nion, baina, flana buruan geratu jatan. Uda honetan Elurrekin camille inguruan ibili ostian , ibilbidia fresku neukan, eta azken asteko elurtia, eta aste osuan egonkortzen egonda, elurjausi arriskua asko jeitsiko zala pentsatu, eta hara juteko flana egin genduan Javik eta bixok. Nundik hasi? Ze ibilbide egin? Ze udako ibilbidian aldian, neguak inprobisaziua eskatzen dau, arriskuak ezagutu, saihestu, ibilbidia aldatu... Horregatik gehixen betetzen nautenak horrelako planak izaten dira, ilusio horiek bizi naute, zalantzaripe!! Markatuta dauan Camillen senda ez da tontorretatik pasatzen, lepoz-lepo baizik. Neri tontorrak itxia gustatzen jata eta Javik ere sarri esaten dau "no concibo monte sin cima", beraz, helburuan elkarrekin... 104km inguru da buelta osua. Ibilbi


Energia «fluxuaren kontra» ibilarazten eskala kuantikoan - Zientzia Kaiera\nHasiera batean, akats bat zela pentsatu zuten ikertzaileek. Aldaketak aurkitzea espero zuten, baita garraioa eten zitekeela pentsatu, baina ez zuten uste fluxua erabat aldatuko zenik. Korrontearen noranzko aldaketak modu kontrolatuan egin daitezke. Behatzailea sistemaren zein lekutan sartzen den, fluxua aldatzea lortzen da. Gailuaren eremu jakin batzuetan, hala ere, noranzkoa ez da aldatzen behatzailea sartuta ere.\nObjektu makroskopikoetan (ur-korrontea, esaterako) korrontea behatzeak ez dio uraren fluxuari inola ere eragiten eta termodinamika klasikoaren legeei jarraiki, alderik garaienetik baxuenera joango da. Gauza bera gertatzen da tenperatura-fluxuekin, gorputz beroenetik hotzenera ibiltzen da. Baita sistema elektrikoetan ere, potentzial handienetik txikienera joango da fluxua. Gailu kuantikoetan, alabaina, behatze-prozesuak, begiratzeak, sistemaren egoera aldatzen du eta korrontea noranzko batean ala bestean mugiarazteko joera handiagoa izan dezan eragin.\nSisteman behatzaile bat sartzeak oztopo egiten duela da gakoa, ura daraman hoditeria batean erretena ixtea bezala. Karga pilatzen hasten da eta, azkenean, beste noranzkoan joango da ura. Behatzaile kuantikoak sistemaren egoera aldatzen du eta, egoeraren arabera, korrontea edo energia kontrako noranzkoetan transmiti ditzake sistemak. Fisikaren funtsezko teoremarik ez da urratzen, beraz, ezta ezerezetik energiarik sortu ere.\nTermoelektrizitatean, espintronikan, fotonikan eta detekzioan, besteak beste, erabilgarriak izan daitezkeen korronte injekzioaren noranzkoa kontrolatzeko aukera ematen duten garraio gailu kuantikoak diseinatzeko bidea eman dezake beroa eta partikulen korrontea kontrolatu ahal izateak. Urrun ikusten ditu aplikazio horiek Ángel Rubio ikertzaileak.\nIkuspuntu teorikoan oinarrituta egin dute ikerketa hau, non eredu xaloa proposatu eta teoria erraz frogatu daitekeen, energia eta entropia fluxu guztiak kontserbatzen baitira. Prozesua esperimentalki egitea, ordea, beste kontua da. Behatzaileak diseinatzeko mugak daude. Diseinatu beharko litzatekeen gailu mota egon badago eta egingarria litzateke, baina gaur egun ez dago modu kontrolatuan egiterik.\nEgoera horretan, antzeko ideiak arakatzen dabiltza ikertzaileak, esperimentalki inplementatzeko aukera errealistak dituen beste mekanismo batzuen bila, behatzaile kuantikoen ordez erabili eta antzeko efektua lortzeko.\nIturria: UPV/EHUko prentsa bulegoa: Energia «fluxuaren kontra» ibilarazi dute eskala kuantikoan, fisikaren legeekin kontraesanean erori gabe.\nErreferentzia bibliografikoa: R. Biele, C. A. Rodríguez-Rosario, T. Frauenheim, A. Rubio. Controlling heat and particle currents in nanodevices by quantum observation. npj Quantum Materials 2, article number: 38 (2017). doi:10.1038/s41535-017-0043-6\nArgitalpen-data: 2017/10/23 · Atala: Dibulgazioa, EHUko ikerketa


Abiatzear da abiaduraren arriskuez kontzientziatzeko 'Bizitzaz blai' egitasmoa - Azpeitia - uztarria.eus\nAbiatzear da abiaduraren arriskuez kontzientziatzeko 'Bizitzaz blai' egitasmoa\nUztarria.eus 2017-03-22 16:17\n'Bizitzaz blai' programa aurkeztu dute gaur Azpeitiko eta Errezilgo Udal ordezkariek, 'Stop istrupuak' egitasmoaren arduradunek, auto pilotuek, ikastetxeetako ordezkariek eta auto istripua izan duten hainbat pertsonen senideek.\nApirilaren 4an jarriko dute martxan proiektua, istripu baten eszenaratzearekin. Bertan parte hartuko dute auto istripu baten aurrean paper ezberdinak jokatzen dituzten norbanakoek: suhitzaileek, medikuek edota udaltzainek. Horiez gain, auto istrupua izandako pertsonek edo horien senideek ere euren testigantzak kontatuko dituzte. Ondoren, kontzientziazio kanpaina ikastetxeetara eta gurasoen artera zabalduko dute.\nAutoan edo motoan behar baino abiadura handiagoan ibiltzeak izan ditzakeen arriskuez kontzientziatzea. Hori da Bizitzaz blai egitasmoaren helburua. Errezilgo Udalak ekin zion egitasmoari iazko urrian, azken urteetan herrian auto istripu dezente egon zirela ikusita eta horrekin kezkatuta. Orain, Azpeitiko Udalak Bizitzaz blai egitasmoarekin bat egitea erabaki du, eta elkarlanean abiatu du proiektua, Errezilgo Udalarekin, herriko ikastetxeekin eta beste hainbat elkarte eta norbanakorekin. Tartean, udaltzaingoekin, Harremanak osasun zentroarekin, osasun arloko profesionalekin edo herriko hainbat auto piloturekin.\nAbiaduraren gehiegikeriaren ondorioena "gizarte osoari eragiten dion gaia" dela esan du Estitxu Elduaien zinegotziak, eta horregatik erabaki dute egitasmoarekin bat egitea, Azpeitian "prebentzio lana zabaltzeko". Hala, bilerak egiten hasi ziren eragile ezberdinekin, besteak beste, Errezilgo Udalarekin, Harremanak zentruarekin eta Stop istripuak egitasmoarekin. Behin bilkurak eginda, "hiru hanka" izango dituen programa diseinatu zuten, elkarlanean. Ikasleei zuzendutako auto istripu baten eszenaratze egingo dute aurrena, apirilaren 4an, Soreasu antzokian. Bi saio eskainiko dituzte, bata 10:00etan eta 12:00etan bestea. Herritar oro hurbil daiteke saioetara.\nBertan parte hartuko dute auto istripu baten aurrean esku hartzen duten eragileek: suhitzaileek, medikuek edota udaltzainek. Horiez gain, auto istrupua izandako pertsona batek, eta auto istrupua izandako pertsona baten senideak euren testigantzak kontatuko dituzte. Arantxa Lizaso da Soreasuko oholtzara igoko den pertsonetako bat, eta hark bere semeak istripua izan zueneko bizipenak kontatuko ditu. Egitasmoan parte hartzea erabaki du "beharrezkoa" ikusi duelako. Bestalde, Jorge del Cid pilotuak ere hartuko du hitza, eta haren helburua izango da gaztetxoek bereiztea zer den kirola eta zer den kotxez kalean ibiltzea.\nBehin apirilaren 4ko saioa eginda, gaia ikastetxeetara eramango dute, eta hainbat saio eskainiko dizkiete DBH eta Batxilergoko ikasleei. Hirugarren lan lerroa gurasoena izango da, eta horiekin gaia lantzeko hitzaldi bat eskainiko dute aurrerago.\nAbiadura grina apaltzeko\nAzken hamar urteetan, 52 istripu izan dira Azpeitian, eta Errezil inguruan bost pertsona hil dira auto edo motor istripuz. 2015. urtea, bereziki "urte gogorra" izan zela esan du Xebero Agirretxe Errezilgo alkateak, hiru lagun hil baitziren errepidean. Gertaera horien aurrean kezkatuta, "zerbait" egin beharra sentitu zuten Udalean, eta orduan abiatu zuten Bizitzaz blai programa. "Abiaduraren grina apaltzeko zerbait egin behar genuela pentsatu genuen, barruan izan dezakegun abiadura grina askatzeko beste kirol mota batzuk daudela erakusteko. Orduan hasi ginen bilerak egiten hainbat talderekin, eta orduan ekin genion lanketari", azaldu du Agirretxek. Programaren helburuetako bat da hezkuntzatik prebentzioa lantzea, eta istripuen ondorioen inguruan hausnartzea. Hala, dolua bezalako gaiak ere landu dituzte.\nDagoeneko pasatu dira hilabete batzuk egitasmoa martxan jarri zutenetik, eta orain artean "abiaduraren grin hori apaldu" dela ikusi dute Errezilen.\nGenero rolak langai\nHarremanak osasun zentroko Ana Elosegi arduratuko da, besteak beste, herriko ikastetxeetara gaia eramateaz eta egingo diren saioak gidatzeaz. Errezilgo programan ere parte hartu zuen Elosegik. Hark azaldu duenez, "balorazio oso onak" egin dituzte Errezilgo eskolako ikasleek zein gurasoek. Baina hura eskola txikia dela esan du, HHn eta LHn aritu ziren lanean, eta Azpeitiko egitasmoari ekitea "erronka bat" dela azpimarratu du, DBHn eta Batxilergora sartuko direlako. Modu horretan, Errezilen hasitako bideari jarraipena emango diotela azaldu du Elosegik, "inguruko herri txikietako ikasleak ere Azpeitira etortzen direlako".\nBi orduko saioak eskainiko dituzte herriko ikastetxe guztietan, eta bi neska eta bi mutil joango dira saioak gidatzera. Maskulinitate ereduaren gaia landu nahi dutenez, Elosegik azaldu du, "garrantzitsua" iruditzen zitzaiela profesional bezala mutilak ere egotea.\nAlde batetik, istripu bati lotutako testigantzek emozionalki nola eragiten duten landu nahi dute ikastetxeetan. Bestetik, genero rolak landuko dituzte, eta modu horretan 'ausart izatea' eta 'abiadura' kontzeptuak lotzen dituzten maskulinitate ereduak aztertuko dituzte.\nBizitzaz blai egitasmoak arrakasta izatearen arrazoietako bat, "hezkidetzatik eman zaion ikuspuntua" izan dela azaldu du Ana Elosegik: "Konturatu ginen Errezilen hildako gehienak gazteak eta mutilak zirela. Horregatik, genero rolen gaia ere landuko dugu".\nEstitxu Elduaien zinegotziak esan du, proiektu hau abiaduraren inguruko kontzientziazioa eta prebentzioa lortzera bidean, "abiatuntua" besterik ez dela, eta jarraipena ematea "beharrezkoa" izango dela.


GAZTEZULO Bertso Lehiaketa — Gaztezulo\nGAZTEZULO Bertso Lehiaketa\nGAZTEZULO Bertso Lehiaketa https://www.gaztezulo.eus/lehiaketak/gaztezulo-bertso-lehiaketa https://www.gaztezulo.eus/lehiaketak/gaztezulo-bertso-lehiaketa/@@download/image/bertso_lehiaket_1380889931.jpg\nGAZTEZULOko kolaboratzaile izan nahi duzula, egun batez bada ere? Lagun arteko afari guztietan berotu eta bertsotan amaitzen duzula gaua? Bertso Txapelketa Nagusia noiz hasiko azazkal gabe geratzen ari zarela?\nBertsozale Elkarteak eta GAZTEZULOk zeuretzat neurrira egindako lehiaketa prestatu dugu: Bertso Satanikoak atala, irakurleon esku. Lau argazki proposatzen dizkizugu. Bat aukeratu eta irudiak iradokitzen dizunarekin idatzi bi bertso, zortziko txikian.\nAzaroaren 4ra bitarte zabalik izango da lanak entregatzeko epea, eta ondoren, Miren Amuriza, Erika Lagoma eta Amets Arzallus bertsolariek ebatziko dute bertsorik onenak zeintzuk diren.\nHona hemen lau irudiak:\nGaia: Lau argazkietako bat aukeratu eta iradokitzen dizuna islatu pare bat bertsotan.\nNeurria: Bi bertso, zortziko txikian.\nEpea: Bertsoak urriaren 4tik azaroaren 4ra bitarte aurkeztu behar dira.\nParte-hartzaileak: 16 urtetik gorako gazteak (adinez edo izpirituz).\nParte-hartzea: Pertsona bakoitzak nahi beste bertso bidal ditzake.\nGARRANTZITSUA! Aukeratutako argazkiaren zenbakia eta bertsoak erantzunaren koadroan idatzi.\n• Aurkezten diren bertsoek originalak eta argitaratu gabeak izan behar dute. Ez da onartuko aurrez beste lehiaketaren batean aurkeztutako bertsorik.\n• Antolatzaileek beren gain hartzen dute bertso batzuk lehiaketatik kanpo uzteko eskubidea (giza eskubideen kontrakoak direla uste badu: bortizkeria, irainak, arrazakeria, sexismoa edota errespetu falta ez dira onartuko).\n• Parte hartzeak esan nahi du egileak aitortzen duela bidalitako bertsoen eta euren edukiaren arduraduna dela.\n• Saritutako eta hautatutako bertsoen egileek GAZTEZULOri uzten dizkiete euren komunikazio eta erreprodukzio-eskubideak.\n• Arestian zerrendatutako arauak betetzea ezinbestekoa da aurkeztutako lanak aintzat hartuak izan daitezen.\nMiren Amuriza, Amets Arzallus eta Erika Lagomak osatuko dute. Bertsoak irakurri eta kalitatea, originaltasuna eta sormena puntuatuko dituzte.\n• 1go saria, bertsorik onenen egilearentzako:\n- Arnova tableta.\n- Bertso irabazleak eta irudia GAZTEZULOren abenduko alean Bertso Satanikoak atalean publikatzea.\n- Bertso Txapelketa Nagusiko finalerako sarrera bikoitza.\n• 2. Saria:\n- Euskal disko eta liburu sorta.


'Viktator' Orbanen iliberalismoa | Mundua | Berria\nViktor Orban lehen ministroa Europako hauteskundeetarako programa aurkezten, iragan apirilaren 5ean, Budapesten. SZILLARD KOSZTICSAK / EFE Tamaina handiagoan ikusi\n2019ko maiatzak 24 - Budapest\nBudapesteko Europa Erdiko Unibertsitateak ateak irekita ditu. Normaltasun itxura ematen du jatorriz hungariarra den George Soros enpresari milioidunak ireki zuen ikasketa zentroak. Kanpotik behintzat. «Ez dakigu datorren ikasturtean hemen geratuko garen edo Vienara lekualdatuko gaituzten», adierazi du doktorego ikasketak egiten ari den Deszo Matek. Ikasle gazteak bezala, kolokan dago beste 1.300 pertsonaren etorkizun akademikoa.\nIzan ere, Hungariako Parlamentuak onartu berri duen araudiak debekatu egiten die kanpoko unibertsitateei egoitza bat irekitzea, jatorrizko herrialdean zentro nagusi bat ez baldin badute. Sorosen unibertsitateari soilik eragiten dio; horregatik, Stop Soros esaten zaio legeari.\nViktor Orban lehen ministroak gerra deklaratu die haren ustez barne aferetan muturra sartzeko asmoa duten kanpoko esku sartzeei. Giro horretan, Soros bihurtu da gobernuaren etsai nagusia. Orbanen ustez, bankari handikia munstro antzeko bat da, Hungaria ezegonkortu eta sustrai kristauak arriskuan jarri nahi dituena.\n«Baina Sorosen argi-ilunak agerikoak direla jakinda ere, enpresariaren kontrako kanpainak iraganeko mamuak piztu ditu», uste du Gabor Miklosi kazetariak. Bada, lehen ministroak afera hori erabili du antisemitismoa xaxatzeko: «Zabaltzen ari da juduen konspirazioaren ideia, hau da, kosta ahala kosta aberastu egin nahi duen bankari juduaren diskurtso zaharra». Horrek ardura eragin du Budapesten, urte luzez Europako komunitate judurik handiena izan duen hiriburua baita.\nHalere, Orbanen jarrera antisemitak talka egin du azkenaldian bultzatu berri dituen akordioekin. «Israelekin, adibidez, harremanak sendotu ditu», adierazi du Blanka Zoldi kazetariak. «Eta Txinako eta Errusiako oligarkei Golden Visa edo Urrezko Bisa delakoak eskaini dizkie». Zoldik urteak pasatu ditu bisa pribilegiatu horien nondik norakoak aztertzen: «Funtsean, enpresari handiei erraztasunak ematen dizkie Hungariako herritartasuna lortu, enpresak erosi eta ondasunak hemen pilatzeko».\nPublizitatea arma gisa\nTrukean, oligarka horietako askok Hungariako hedabideen %90 erosi dituzte. Miklosi Index egunkari digitalaren zuzendariordea da: «Eman begirada bat piztuta dagoen telebistari. Europako bozetako kanpainan, Orbanen Fidesz alderdia da nagusi». Hungariako egunkari digital independenteetan gehien irakurria da Index, eta milioi bat bisita jaso ohi ditu egunero. Halere, arduratuta sumatzen zaio Miklosiri: «Iragan irailetik jabe berria daukagu, eta ez dakigu zer gertatuko den». Kazetariaren ustez, Orbanen gobernuak publizitatea erabiltzen du zentsura inposatzeko: «Hedabide kritikoak mehatxatzen ditu, publizitate publikoa kenduko dietelakoan. Bizirik irauteko, autozentsura nagusitu da».\nZama hori biziki sumatzen da errefuxiatuen dramaren aferan. Lehen ministroaren Fidesz alderdi ultranazionalista aitzindaria izan da ate itxien politika inposatzen. 2015ean, banaketa hesia eraiki zuen Serbiarekiko mugan, eta, Visegradeko Taldeko gainontzeko herrialdeek bezala, ez du onartu errefuxiatuak lekualdatzeko kuota sistema.\nOrbanek behin eta berriz errepikatzen du «inbasio musulmana» eragotzi duela. Baina datuak oso bestelakoak dira: «2018ko lehen sei hilabetetan, 310 pertsonak bakarrik lortu zuten asiloa», azaldu du Erno Simonek, Hungariako UNHCR Iheslarientzako Nazio Batuen Goi Mandatariaren bozeramaileak. Gobernuak gutxinaka sartzen uzten ditu asilo eskatzaileak. «Astero 30 pertsonak zeharkatzen dute Serbiako muga, eta guztiak mugaldean dauden trantsizio zentro itxietan sartzen dituzte. Urtebete pasatzen dute horietan».\nBestalde, babes politikoa eskuratuta ere, ez dago errefuxiatuak gizarteratzeko politikarik. «Harrera etxe bakarra dago Eslovakiarekiko mugan, baina hilabete batez bakarrik gera daitezke», azaldu du Gabor Gyulaik, Helsinki Batzordea gobernuz kanpoko erakundeko kideak.\nErrefuxiatuak, alde egiten\nHori hala, zenbat iheslari daude orain Hungarian? «Gobernuak emandako datuek diote 5.600 errefuxiatu ofizial daudela. Baina esku artean daukagun informazioaren arabera, horietatik %70ek Hungariatik alde egin dute dagoeneko», erantsi du Gyulaik. Izan ere, haien kontrako xenofobia giroa itogarria bihurtu da. «Kriminalizazio kanpainak errefuxiatuei laguntza ematen dieten erakundeei eragin die. Egun, isunak jartzen zaizkie asilo eskatzaileei laguntza juridikoa eskaintzen dieten abokatuei».\nNolanahi ere, Orbanek onarpen handia dauka. Inkestek diote gehiengo zabala eskuratuko duela Europako hauteskundeetan. «Boz hauek inoiz baino garrantzitsuagoak dira; gure etorkizuna dago jokoan», esan du gobernuburuak Pecs hirian egindako mitin batean. Fidesz eskualde txikietako boto gaztea erakarri nahian dabil. «Bruselak baztertuta sentitzen gara. Bigarren mailako herritarrak bagina bezala tratatzen gaitu», uste du Barnabas gazteak. Hala, Orban arrakastatsua izan da harrotasun magyarra aldarrikatzen. «Europako Batasunak kanpotik inposatu nahi digu nola bizi behar dugun. Guk ez dugu gizarte multietnikoan sinesten», esan du Barnabasek.\nGainera, lider ultranazionalista osorik atera da Europako Alderdi Popularrak ezarri dion behin-behineko zigorretik. Halaxe dio Miklosik: «Mehatxuak mehatxu, lehen ministroak Alderdi Popularraren kide izaten jarraitzen du, eta horrek indartu egin du bere barne lidergoa». Kazetariaren ustez, EBk gutxietsi egin du Orban, berriz ere.


Dispepsia: digestio nekezak: Gaitz arrunta, ohikoa, arina, jatorri ezezagunekoa | Aldizkaria | EROSKI CONSUMER\nDispepsia: digestio nekezak: Gaitz arrunta, ohikoa, arina, jatorri ezezagunekoa\nDispepsia hitza erromatar eta grekoek "digestio txarra" adierazteko baliatzen zuten; egun, berriz, sabelaldean indigestioaren antzeko min eta molestiak sortzen dituen gaitza bataiatu dugu horrela. Baliteke inoiz berez azaldu eta desagertzea baina batzuetan luzatu egiten da gaitza eta molestia, iraun egiten du, maiz errepikatzen da eta, berez osasun arazo larria ez bada ere, bizi kalitate eta ongizatea eragotzi egiten digu, hein batean edo bestean. Sendagilearen ikuspegitik, gaitz horren definizio zehatzak dioenaren arabera, hainbat azterketa epidemiologikok erakusten dutenez, Mendebaldeko populazioaren %20k nozitzen duten gaixotasuna da (batez ere, 40 urtetik gorako gizonezko zein emakumeek).\nEgun, Erroman 1999, urtean eginiko Gastroenterologiako Kongresuan finkaturiko irizpideen arabera, sabelaren goi eta erdi aldean hautematen den min edo molestiatzat definitzen da dispepsia. Jatorria kontuan izaki, bi motako dispepsiak daude: organikoa eta funtzionala. Organikoan, sintomak sortaraz ditzakeen dudagabeko klausula identifikatua dago: gastritisa, urdaileko ultzera, errefluxu gastroesofagikoa, botikak hartzea, kolon narritagarria, etc. Funtzionalean, berriz, sintomatologia justifika dezakeen gaixotasun organikorik ez da ageri, dena normala da, dispeptikoak agertzen dituen sintomak izan ezik. Dispepsia funtzionala lehen asistentziako kontsultetan arazo ohikoenetako bat da, bisita guztien %3 - %5en zergatia baita. Egun gutxi batzuk baizik irauten ez duen ustekabeko dispepsiarekin ez nahastearren, hainbat irizpide diagnostiko finkatu dira:\nEra kliniko askotakoak izan daitezke baina, dispepsiak duen bereizgarri nagusia sabelaren goialdeko edo esternoiaren atzeko min edo molestia da, eskuarki goizean goiz hasten dena, pazientea ohetik jaikitzen denean eta, batzuetan, inongo tratamendurekin arintzen ez dena. Asetasun eta sabelalde betearen sentsazioa ere sumatzen da janarien ondotik, harik eta larriago otordu gantzatsuen ostean. Dispeptikoak "bihotzerrea" sentitzen du maiz eta, horrekin batera, ez da kontu bakana goizean goragaleak nozitzea (txahala bota edo oka aritu arren, bat ere arintzen ez dena). Jateko gogoa bera ere galtzen dute paziente askok.\nDiagnostikoa finkaturik, kausa ezezagunak dituen gaitzari tratamendua xedatzeko unean zailtasunak agertzen dira. Argi dezagun bidenabar paziente askok ez dutela botikazko inolako tratamendurik egin behar eta, gainera, gaitz horren kontrako berariazko terapiarik ez dagoela. Errealitate hori, ordea, ez dute onartzen dispeptiko askok, "hor barruan zerbait egongo" delakoan baitaude. Terapia ona izaten da molestien jatorria luze-zabal eta xehekapen osoz pazienteari azaltzea eta gaixotasunaren pronostiko egokia egitea, adibidez. Zenbaitetan tratamenduak pazienteei pazientzia galarazteko modukoak izaten dira, oso litekeena baita, hartutako neurri guztiak eta agindutako botika denak hartuta ere, molestien arintzerik ia ez hautematea. Halaz ere, gaitza erabat sendatzea eragingo ez badute ere, eraginkorrak gerta daitezkeen hainbat aholku ematea komeni izaten da beti.\nBelar infusioak lagungarri gertatzen dira batzuetan: aingeru-belarra, boldoa, berbena limoi-usaina, kamamila, milorria, menda, mendafina, erregaliza... Hamaika daude, horretarako egokiak.


Gautegiz Arteagako Udala - GAUTEGIZ ARTEAGAKO UDALAK IPUIN LEHIAKETAREN XXII. EDIZIOA ANTOLATU DAU, HERRIKO UMEEN ARTEAN EUSKARA, LITERATURAREKIKO ZALETASUNA ETA KREATIBITATEA SUSTATZEKO\nGAUTEGIZ ARTEAGAKO UDALAK IPUIN LEHIAKETAREN XXII. EDIZIOA ANTOLATU DAU, HERRIKO UMEEN ARTEAN EUSKARA, LITERATURAREKIKO ZALETASUNA ETA KREATIBITATEA SUSTATZEKO\nGautegiz Arteagako Udalak herriko umeen artean irakurzaletasuna suspertu, euskara sustatu eta kreatibitatearen alde egiten dau Ipuin Lehiaketaren edizio barriagaz. Lehiaketan irudimena, sormena eta lanak aurkezteko modua hartzen dira kontutan. Ipuinak aurkezteko azken eguna martxoaren 21a izango da.\nHerriko umeen partaidetza bermatzeko, Udalak hiru kategoriatan banandu dau lehiaketa, adinaren araberakoak, 6 urtetik 12ra bitartean. Horrela, 6-7 urte bitarteko umeentzat kategoria bat egongo da, bigarren bat 8-9 urte bitartekoentzat eta hirugarren kategoria bat 10-12 urte bitarteko umeentzat.\n"Udaletxetik geure bizilagun gazteei irudimenagaz jolasean aritzeko gonbidapena luzatzen deutsegu, istoriak sortzeagaz eta euskaraz idatzi eta irakurtzeagaz gozatzeko. Euren ekarpenak ezinbestekoak dira geure kultura mantentzeko eta berau eusteko zimenduak eraikitzeko", adierazi dau Gautegiz Arteagako Alkateak, Juan Felix Naberan-ek.\nHerriko Ipuin Lehiaketaren 19. edizioan parte hartu nahi dabeen 6 eta 12 urte bitarteko Gautegiz Arteagako neska mutilek, euren lanak aurkeztu ahal izango dabez martxoak 21a bitartean, Aretxederreta Kultur Etxean, 17:00etatik 20:30etara,eta Montorre Eskolan.\nKategoria ezberdinak dagoz, lehena, 6 eta 7 urteko umeentzat, hauek asko jota orrialde bat, marrazkia barne aurkeztu beharko dabe. Kategoria honetan, ez da ordenagailuz idatziriko lanik onartuko. Bigarren kategorian, 8 eta 9 urteko umeentzako, asko jota orrialde bi, marrazkia barne, aurkeztu beharko dabe. Eta hirugarren kategoria bat 10 eta 12 urte bitarteko umeentzako, orrialde bi marrazkiarekin. Azken bi kategoria hauetan ordenagailuz ere egin ahal izango dira lanak.\nIpuinak gutunazal handi eta itxi batean aurkeztuko dira, horretan adina eta ipuinaren izenburua jarriko dira. Barruan, gutunazal txiki baten, ipuinaren izenburuarekin batera, egilearen datuak jarriko dira (izen abizenak, adina, helbidea eta telefonoa). Kategoria bakoitzeko irabazleari emango zaio saria eta parte-hartzaileentzako merendola egongo da. Sari-banaketa datorren apirilak 8an arratsaldeko 17:00etan izango da Aretxederreta Kultur Etxean.


Futbol zelaia herri kirolen topaleku bihurtu dute Leintz Eskola Kirolekoek - Aretxabaleta - Goiena.eus\nFutbol zelaia herri kirolen topaleku bihurtu dute Leintz Eskola Kirolekoek\nAmaia Txintxurreta Guridi 2022-05-28 13:28\nGaztetxoak Ibarra futbol zelaian, lasto jasoketa egiten.\nIkasturtea agurtzeko askotariko ekintzak egin dituzte Leintz Eskola Kirolekoek goizean zehar. Guztira, 6 eta 14 urte bitarteko 300 neska-mutiko inguru elkartu dira eta sari banaketarekin eman diote amaiera ikasturteari.\nGaztetxoenek ginkana jolasak egin dituzte herrian zehar, eta nagusiagoek eta kirol egokitukoek, askotariko ekintzak egin ahal izan dituzte Ibarra futbol zelaian. Herri kirolei dagokienez, hainbat izan dituzte aukeran; trontzan ibiltzeko aukera izan dute, lasto jasoketa egitekoa, beraiei egokitutako pisu eta tamainako harri jasoketak egin dituzte, lokotx bilketa... "Futbol zelaia herri kirolen topaleku bihurtu dugu. Urte elkartekoek gainera, haur eta gaztetxoei egokitutako materiala ekarri dute eta oso polita izan da", adierazi du LKE-ko Susana Santorrek. Euskal joko tradizionaletan ibiltzeko aukera ere izan dute, esaterako, igelera fitxak sartzen.\nSantorren esanetan, 300 neska-mutiko inguru izan dira goizean ikasturtea agurtzeko jaian eta "poztasun handiko" goiza izan dela azaldu du: "Azken bi urtetan ezin izan dugu horrelako jaia modu presentzialean egin eta ikaragarria izan da gaur denok batera agur jaia ospatzen ikustea".\nAskotariko kiroletan ibili ostean, material ugari zozketatu dute gero parte-hartzaileen artean; baloiak, botilinak, motxilak, 20 eurotako bonoak... Baita bizikleta bat ere.\nSantorrek eskerrak eman nahi izan dizkie udalari, UDA elkarteari materiala euren eskura uzteagatik, Forum Sport dendari opariengatik, eta noski, LEK-eko ikasle, guraso eta monitore guztiei ere bai. Gaineratu du urrian hasitako ikasturte honetan 1.250 ikaslek hartu dutela parte euren ekintzetan eta "oso pozik" daudela.\nOrain, abenturazko ekintzak\nIkasturtea amaitu duten arren, ekainaren 22ra bitartean hainbat irteera antolatu dituzte DBH 1 eta 2ko ikasleendako; Ontza parkera irteera, surf egitera, jumping-era, Arrikrutzeko kobetara edota Monzon kobazulora. "Opor giroan, beste esperientzia batzuk bizitzeko aukera izango dute orain gaztetxoek", esan du Santorrek.\nLKE-ren azken jaia\nAmaia Txintxurreta Guridi mai 28 Aretxabaleta\nIkasturte bukaerako festa egin dute Leintz Eskola Kirolekoek. Askotariko kiroletan aritu ondoren, hainbat sari banatu dituzte parte-hartzaileen art...


Euskal Herria Zuzenean: 2012a: proiektuz beteta! - Topagunea | Euskaltzaleen Topagunea\n> Topaberri > Haur eta gazteak > Euskal Herria Zuzenean: 2012a: proiektuz beteta!\nEuskal Herria Zuzenean: 2012a: proiektuz beteta!\nnork Euskaltzaleen Topagunea • 2012/01/25 • 0 iruzkin\nEuskal Herria Zuzenean elkarteak 20 URTE betetzen ditu aurten.\n1992. urtean Piztu elkartea sortu zuteneik, elkarteak proiektua garatzen jarraitu du, beti modu parte hartzailean eta milintantziaren ikuspegian oinarrituz. Ordutik 20 urte eta 16 FESTIBAL pasatu dira.\nPasa den larunbatean Heletan egin zuten Biltzar Nagusia eta 2012. urtean ere proiektu erakargarriz beteta datoz. Aurkeztu berri duten EHZr lehiaketa horren seinale da. Duda barik, egitasmo interesgarria musikagile eta musikazale guztiontzat.\nBaina horrez gain eta uztailean festibala heldu bitartean, motoreak berotzeko, izango ditugu beste aukera interesgarri bi ere ARTEAN ikusmeneko sorkuntza eta zabalkundea garatzeko proiektua eta Sorgin euskarazko antzerkiaren sorkuntza bultzatzeko proiektua.\nDuda barik Euskal Herri mailako proiektu interesgarriak!\n← JARDUNALDIAK: Jolasa baino gehiago\nJazten aldizkariak sarean →


Elkarrizketa-koadroen editoreko kontrolen propietateak\nBasic IDE elkarrizketa-koadroen editorearen Hizkuntza tresna-barrak elkarrizketa-koadro lokalizagarriak gaitzeko eta kudeatzeko kontrolak erakusten ditu.\nModu lehenetsian, zuk sortzen duzun elkarrizketa-koadro bakoitzak hizkuntza baterako kate-baliabideak bakarrik dauzka. Agian erabiltzailearen hizkuntza-ezarpenekin bat datozen kate lokalizatuak automatikoki erakusten dituzten elkarrizketa-koadroak sortu nahiko dituzu.\nElkarrizketa-koadro lokalizagarriak gaitzeko\nBasic IDE elkarrizketa-koadroen editorean, ireki Hizkuntza tresna-barra, Ikusi – Tresna-barrak - Hizkuntza aukeratuz.\nUneko liburutegiak elkarrizketa-koadro lokalizagarriren bat badu, automatikoki erakutsiko da Hizkuntza tresna-barra.\nEgin klik Kudeatu hizkuntzak ikonoan 'Hizkuntza' tresna-barran edo 'Tresna-kutxa' barran.\n'Kudeatu erabiltzaile-interfazearen hizkuntza' elkarrizketa-koadroa ikusiko duzu. Elkarrizketa.koadroak uneko liburutegiko hizkuntzak kudeatzen ditu. Uneko liburutegiaren izena titulu-barran azaltzen da.\nEgin klik elkarrizketa-koadroko Gehitu botoian, hizkuntza-sarrera bat gehitzeko.\nUrrats honek kate-iturburu lokalizagarriak dituzten elkarrizketa-koadro berri guztiak gaitzen ditu.\nGehitu botoian klik egiten duzun lehen aldiz, 'Ezarri erabiltzaile-interfazearen hizkuntza lehenetsia' elkarrizketa-koadro ikusiko duzu. Gehitu botoian klik egiten duzun hurrengoetan, elkarrizketa-koadroak 'Gehitu erabiltzaile-interfazearen hizkuntza' izena du.\nEra berean, 'Kudeatu erabiltzaile-interfazearen hizkuntza' elkarrizketa-koadroan ere alda dezakezu hizkuntza lehenetsia.\nHautatu hizkuntza bat.\nHonek kate-iturburuak gehitzen ditu, kate guztien bertsio itzuliak edukitzeko elkarrizketa-koadroaren propietateetan. Hizkuntza lehenetsiaren elkarrizketa-kodroaren kateen multzoa kate multzo berrira kopiatzen da. Geroago, hizkuntza berrira alda zaitezke, eta kateak itzuli.\nItxi elkarrizketa-koadroa, edo gehitu hizkuntza gehigarriak.\nElkarrizketa-koadroko kontrol lokalizagarriak editatzeko\nBehin zure elkarrizketetako kate lokalizagarrien iturburuak gehituta, uneko hizkuntza hauta dezakezu Hizkuntza tresna-barrako 'Uneko hizkuntza' zerrenda-koadroan.\nAldatu 'Uneko hizkuntza' zerrenda-koadrora, hizkuntza lehenetsia bistaratzeko.\nTxertatu kontrol kopuru bat elkarrizketa-koadroan, eta nahi dituzun kate guztiak.\nHautatu beste hizkuntza bat 'Uneko hizkuntza' zerrenda-koadroan.\nKontrolaren propietate-elkarrizketa-koadroak erabiliz, editatu beste hizkuntzaren kate guztiak.\nEgin gauza bera gehitutako hizkuntza guztiekin.\nZure elkarrizketa-koadroaren erabiltzaileak erabiltzailearen LibreOffice bertsioaren erabiltzaile-interfazearen hizkuntzaren kateak ikusiko ditu, zuk hizkuntza horretan hornitu badizkiozu kateak.\nInongo hizkuntzarik ez badator bat erabiltzailearen bertsioarekin, erabiltzaileak hizkuntza-kate lehenetsiak ikusiko ditu.\nErabiltzailearen LibreOffice bertsioak ez baditu Basic elkarrizketen kate-iturburu lokalizagarriak ezagutzen, erabiltzaileak hizkuntza-kate lehenetsiak ikusiko ditu.\nTitle is: Elkarrizketa-koadroen editoreko kontrolen itzulpena


Viá - Wikipedia, entziklopedia askea.\n(«Bio (Lot)» orritik birbideratua)\nMatthieu CHARLES (2014-2020)\n44° 46′ 58″ N, 1° 47′ 05″ E / 44.782777777778°N,1.7847222222222°E / 44.782777777778; 1.7847222222222Koordenatuak: 44° 46′ 58″ N, 1° 47′ 05″ E / 44.782777777778°N,1.7847222222222°E / 44.782777777778; 1.7847222222222\nViá (okzitanieraz Viá, frantsesez eta ofizialki: Bio) Okzitaniako udalerri bat da. Administratiboki Frantziako Lot departamenduan dago, Okzitania eskualdean. 2013an 293 biztanle zituen.\n2007an Bio udalerrian erroldatutako biztanleak 293 ziren. Familiak 115 ziren, horien artean 32 pertsona bakarrekoak ziren (12 bakarrik bizi ziren gizonak eta 20 bakarrik bizi ziren emakumeak), 32 seme-alabarik gabeko familiak ziren, 47 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 170 etxebizitza zeuden, 118 familiaren etxebizitza nagusia ziren, 36 bigarren erresidentzia ziren eta 16 hutsik zeuden. 164 etxeak ziren eta 6 apartamentuak ziren. 118 etxebizitza nagusietatik 98 bere jabearen bizilekua ziren, 16 alokairuan okupaturik zeuden eta 5 doan lagata zeuden; 1ek gela bat zuen, 1ek bi zituen, 16 etxek hiru zituzten, 34 etxek lau zituzten eta 66 etxek bost zituzten. 91 etxek euren parking plaza propioa zuten azpian. 39 etxetan ibilgailu bat zegoen eta 69 etxetan bat baino gehiago zituzten.\nBio udalerriko biztanleria-piramidea 2009an .\n2007an lan egiteko adina zuten pertsonak 183 ziren, horien artean 137 aktiboak ziren eta 46 inaktiboak ziren. 137 pertsona aktiboetatik 126 lanean zeuden (66 gizon eta 60 emakume) eta 11 langabezian zeuden (5 gizon eta 6 emakume). 46 pertsona inaktiboetatik 22 erretiraturik zeuden, 9 ikasten zeuden eta 15 "bestelako inaktibo" gisa sailkaturik zeuden.\n2009an Bio udalerrian 123 unitate fiskal zeuden, 313 pertsonek osaturik. Pertsona bakoitzeko diru-sarrera fiskalaren mediana urteko 16.742 euro zen.\n2007an zeuden 14 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 3 eraikuntza enpresak ziren, 3 ibilgailuen saltze eta konpontze enpresak ziren, 2 ostalaritza eta jatetxe enpresak ziren, 2 finantziazio enpresak ziren eta 2 zerbitzu enpresak ziren.\n2000. urtean Bio udalerrian 27 nekazaritza-ustiategi zeuden, 896 hektarea erabiltzen.\nAlbiac (2,8 km)\nMayrinhac-Lentour (3,9 km)\nIssendolus (4,5 km)\nGramat (4,8 km)\nThégra (4,8 km)\nAynac (5,3 km)\nThémines (5,9 km)\nOrriaren azken aldaketa: 22 maiatza 2018, 17:21.


Irekia Eusko Jaurlaritza - Gobierno Vasco :: Eusko Jaurlaritzak hiru proposamen hauek bidali dizkio Nadia Calviñori: mugikortasun berria, trantsizio digitala eta osasun-terapia aurreratuak (Gobernu Bilera 2021-10-19)\nEusko Jaurlaritzak hiru proposamen hauek…\n<iframe src="https://www.irekia.euskadi.eus/eu/embed/videos?video_path=2021%2F10%2F19%2Fnews_72519%2Fhtml5%2Ftapia_next_proposamenak_eu.mp4" width="320" height="210" allowfullscreen></iframe>\nEusko Jaurlaritzak hiru proposamen hauek bidali dizkio Nadia Calviñori: mugikortasun berria, trantsizio digitala eta osasun-terapia aurreratuak (Gobernu Bilera 2021-10-19) Iturria: Irekia\ngobernu_kontseilua_01.jpg Iturria: Irekia\ngobernu_kontseilua_02.jpg Iturria: Irekia\n“Basque Mobility” proiektua euskal industria mugikortasun berri, autonomo, konektatu eta jasangarrian kokatzeko apustu estrategikoa da\n“Datuaren ekosistema” proiektuak datua aberastasun-sortzaile gisa erabiltzearekin lotzen den balio-kateko mailak biltzen ditu: subiranotasun digitala, zibersegurtasuna, konputazio kuantikoa eta industriara aplikatutako adimen artifizialeko Europako zentroa\n“Basque Advanced Therapies” proiektuak Euskadi osasun-sisteman punta-puntako erreferentzia bihurtuko duten terapia aurreratuen proposamena hartzen du barnean\nHiru proiektu estrategiko eta enblematiko horiek herrialde-ikuspegiarekin definitu dira, eta Euskadi Next programan jasotako proiektuak integratzen dituzte. Bat datoz Euskadiko espezializazio adimenduneko hiru arloekin eta Espainiako Susperraldi Planarekin. Bestalde, Europak finkatutako epeetan betearaz daitezke eta EAEko ekonomiaren eraldatzaileak izango dira\nEkonomiaren Garapen, Jasangarritasun eta Ingurumen Sailak, Hezkuntza Sailak eta Osasun Sailak bultzatu dituzte Euskal Autonomia Erkidegoko proposamenak\nGuztizko inbertsioa854 milioi eurokoa izango da, Europako finantzaketa, Eusko Jaurlaritzaren eta foru-aldundien inbertsio publikoa eta inbertsio pribatua batuta. Zenbateko horretatik % 35 Europako funtsetatik etor daiteke, I+Gko osagai handia baitu\nEuskadi Next programan biltzen diren gainerako proiektuek Europako baliabideak lortzeko aukera izango dute, orain arte bezala, Espainiako Gobernuak gaitutako bideetatik: PERTE proiektuak eta laguntzen eta deialdien programak\nIñigo Urkullu lehendakariak Gobernu Kontseiluan azaldu ditu Nadia Calviño lehen presidenteordeak egindako eskaerari erantzuteko bidaliko dituen hiru proiektu estrategikoak. Proiektu horietan, jarduera ekonomikoa eraldatzen eta bultzatzen duten Euskal Autonomia Erkidegoko ekimenak identifikatzen dira. “Basque Mobility”, “Datuaren ekosistema” eta “Basque Advanced Therapies” herrialde-ikuspegiarekin definitutako proiektuak dira, Euskadi Next programan jasotako proiektuak integratzen dituztenak. Bat datoz Euskadiko espezializazio adimenduneko hiru arloekin eta Espainiako Susperraldi Planarekin. Bestalde, Europak finkatutako epeetan betearaz daitezke eta Euskal Autonomia Erkidegoko ekonomiaren eraldatzaileak izango dira.\nHiru proposamen estrategikoen inbertsio osoa 1.854 milioi eurokoa izango da, Europako finantzaketa, Eusko Jaurlaritzaren eta foru-aldundien inbertsio publikoa eta inbertsio pribatua batuta. Ezin da zehaztu zein izango den Europaren finantzaketaren zenbatekoa, Estatuak oraindik ez baititu Europarekin itxi Estatuko laguntzen mugak. Hala ere, aurkeztutako proiektuen I+Gko osagai handiari erreparatuta, egindako inbertsio osoaren % 35eko finantzaketa izan daiteke, gutxi gorabehera.\nEuskal industria mugikortasun berri, autonomo, konektatu eta jasangarrian kokatzeko apustu estrategikoa da. Ibilgailuen elektrifikazioa sustatzeko industria-ekosistema bat sortu nahi da, bai baterien sorrera ikertzearen eta garatzearen bidez, bai egokitzapenaren, bilakaeraren eta dibertsifikazioaren bidez. Horretarako, errealitatetik hurbil dauden ingurune irekietan probatu eta baliozkotuko dira. Hartara, produktu eta zerbitzu berrien garapenaren eta hedapenaren artean dagoen tartea murriztuko litzateke. Helburua da mugikortasun-sistema eta -zerbitzu berriak baliozkotzeko funtsezko lurralde bihurtzea Euskadi, eta ibilgailuaren funtzio autonomoek lurraldean dituzten eraginak ebaluatzea, pilotuen eta proben bidez.\nDigitalizazioaren eta mugikortasun konektatu, autonomo eta seguruaren ikuspegitik, BasqueCCAM proiektua izango da gainerako ekimenak koordinatu eta bilduko dituen ekimen nagusia. Gainera, lurralde historiko bakoitzak espezializazio osagarri batekin osatuko du proiektua. Araban, laborategiak izango dituen ekosistema bat ezarriko da, hiri-inguruneetan testak egin ahal izateko. Gipuzkoako errepideen foru-sarean, garraio-sistema adimendunen living lab bat jarriko da abian, mugaz haraindiko mugikortasun adimendun, kooperatibo, konektatu eta autonomorako. Bizkaian, lehendik dagoen simulazio-sistema indartuko da, eta, horretarako, benetako gaitasun fisiko batzuk sartuko dira —biki fisiko eta digitaletan oinarrituko den simulazioa egiteko—, 5 G-n oinarritutako konektagarritasun-teknologia zabalduko da, zirkuituaren trazaduran ingurunea sentsorizatuko da —gidatze-datuak hartzeko—, egitura fisikoa zabalduko da —etorkizunean askotariko teknologia berriak eta hedagarriak hartzeko—, eta big data analisirako konputazio-zentro bat jarriko da martxan. Gainera, beharrezkotzat jotzen da trenbide bidezko garraioaren seinaleztapenarekin batera konektatutako eroanbidea garatzea eta sustatzea, eta, hartara, sistema aitzindari bat garatzea seinaleztapen-teknologietan, sistema integraletan, adimen artifizialean, 5G komunikazioetan, elektrifikazioan eta metaketa- eta zibersegurtasun-sistemetan.\nMugikortasun jasangarriaren ikuspegitik, Basquevolt proiektuak koordinatu eta bilduko ditu arlo horretako gainerako proiektuak. Ardatz-proiektu horretan jorratuko da egoera solidoko baterien fabrikazioa, betiere 4.0 industria, digitalizazioa, birziklatzea eta baterien bigarren bizitza bultzatzeko helburuarekin. Azken helburua da litioaz haraindiko teknologiak (hala nola egoera-solidoko bateriak) merkaturatzen dituen Europako lehen gigafaktoria izatea, eta gelaxka horiek zuzkitzea battery pack-en fabrikatzaileei, Espainian kokatutako jatorrizko ekipamenduen fabrikatzaileei eta Europa osoko beste gigafaktoria batzuei. Bestalde, Mubil proiektuak eragile guztien eskura jarriko du teknologiaren arloan punta-puntakoa den energia biltegiratzearen arloko testaketa aurreratuko laborategi bat.\nDigitalizazioko eta mugikortasun konektatu, autonomo eta seguruko ardatzaren inbertsio osoa 247 milioi eurokoa da; mugikortasun jasangarriko ardatzarena, berriz, 740 milioi eurokoa. Ekonomiaren Garapen, Jasangarritasun eta Ingurumen Saila da bultzatzailea.\nProiektu honek Euskadin datuaren ekosistema bat sortzea proposatzen du. Ekosistema hori industriaren sektorera bideratuko da, 2021 eta 2024 artean industria eta zerbitzu aurreratuetako Barne Produktu Gordinaren % 40 gainditzeko helburuarekin. Euskadik dagoeneko zenbait tresna garatu ditu industriaren digitalizazioa sustatzeko, besteak beste: Basque Artificial Intelligence Center, Basque Cybersecurity Centre, ZIUR, konektagarritasun ultralasterra lurralde osoan, Basque Research and Technology Alliance, Basque Digital Innovation Hub eta BIND 4.0. Hori abiapuntu izanik, eta euskal ekonomiaren hazkunde, lehiakortasun eta produktibitate berriak artikulatzeko helburuarekin, aurreikusten da datuaren balio-katearen garapena. Lau maila nagusi ditu:\nINDUSTRIARAKO ADIMEN ARTIFIZIALEKO EUROPAKO ZENTROA (165 milioi euro): “Datuaren Ekosistema” proiektuaren elementu nagusi eta bultzatzailea da. Basque Artificial Intelligence Center (BAIC) oinarri hartuta sustatu da, eta lankidetza-espazio publiko eta pribatu gisa sortu da. Helburua da Euskadiko adimen artifizialaren garapenaren buru izatea, enpresen lehiakortasuna eta euskal gizartearen ongizatea hobetze aldera.\nDATUAREN SUBIRANOTASUNA (117 milioi euro): azken belaunaldiko Data Center bat garatuko da. Data Center horrek Euskadiko hodeiko zerbitzuen eskaintza nabarmen bultzatuko du eta euskal industria-sareari alternatiba hurbila, fidagarria eta ekonomikoa eskainiko dio, datuen ostatatze segurua ez dadin enpresen digitalizazioa garatzeko oztopo bihurtu, batez ere enpresa txiki eta ertainetarako. Data center horrek kokapen bikaina izango du komunikazioen mapa globalean, Euskaditik sartzen baitira penintsulara Estatu Batuekiko itsaspeko zuzeneko konexio guztiak (Tata, Marea eta Grace Hooper kableak), eta Madril, Bartzelona eta Europako beste nodo handi batzuekin ezin hobeto konektatuta baitago.\nINDUSTRIA ZIBERSEGURTASUNA (49 milioi euro): Euskadiko espezializazio-hobi gisa, orain arte Basque Cybersecurity Centre (BCSC) zentroak eta Ziur ekimenak sustatutakoa.\nKONPUTAZIO KUANTIKOA (74 milioi euro): prestazio handiko konputazioa (HPC) eta teknologia kuantikoak planteatzen ditu erronka zientifiko, teknologiko eta industrialak ebazteko bide gisa, Euskal Autonomia Erkidegoko zientzian eta industrian inpaktu handia eragiteko potentziala baitute. Basque Excellence Research Center zentroek talentua erakartzeko egindako ahalegin koordinatuari esker, eta teknologia kuantikoen arloko ildo esperimentalen aldeko apustu estrategikoei esker, potentzial handiko panorama sortzen ari da eta Euskadi oso posizio lehiakorrean jar dezakete.\nBigarren proiektu horren guztizko inbertsioa 405 milioi eurokoa da. Ekonomiaren Garapen, Jasangarritasun eta Ingurumen Sailak sustatu du, baina Eusko Jaurlaritzako beste sail batzuek ere parte hartzen dute.\nEuskadi Next programak terapia aurreratuen erronkari aurre egiten dioten lau proiektu estrategiko ditu:\nEuskal Autonomia Erkidegoan terapia aurreratuen garapena eta inplementazioa bizkortzea, genetikako eta biomedikuntzako laborategiaren azpiegiturak handitzeko eta, hartara, farmazia-ingurune arautu batean terapia pertsonalizatuetan egindako garapen berriei erantzuteko.\nOsasunberri: COVID-19aren pandemia eta etorkizuneko pandemiak kudeatzeko diagnostiko-soluzioak eta terapiak bilatzen dituen proiektu integrala. Lau lan-ildo garatzen ditu eta, horien artean nabarmentzen dira D bitaminaren defizitaren aurkako terapiak, COVID-19ko pazienteentzako terapia immunomodulatzailea eta COVID-19ko pazienteentzako terapia zelularra.\nArabako nodo farmazeutikoaren lau ildo nagusien artean daude genetikaren eta genomika funtzionalaren barruko terapia pertsonalizatuak.\nGipuzkoa Advanced New Therapies Territory, terapia aurreratuak garatzen dituena —horien artean nabarmentzen dira industria-orientazioko terapia genikoa, zelularra edo tisularra—.\nBasque Advanced Therapies (BAT) erakundeak balio-proposamen batean barnean hartzen ditu lau proiektu horietako terapia aurreratuen lan-ildoak, eta horien arteko sinergiak eta osagarritasunak bilatzen ditu, Euskadi osasun-sisteman punta-puntako erreferentzia bihur dadin. Terapia horiek bestelako industria behar dute, ohiko farmazia-kateaz bestelako balio-katea izango duena, eta arlo publikoaren eta pribatuaren arteko lankidetza sendoa izango duena.Ekonomiaren Garapen, Jasangarritasun eta Ingurumen Sailak sustatu du BAT erakundea. Erakunde horrek euskal osasun-sistemaren balio-kate osoa mobilizatzen du: 4 enpresa-talde handi, 18 enpresa txiki eta ertain, 6 ikerketa- eta teknologia-zentro, 6 osasun-erakunde asistentzial, 3 osasun-ikerketako institutu eta 2 elkarte sektorial. Gainera, nabarmentzekoa da beste autonomia-erkidego batzuekin, hala nola Nafarroako Foru Komunitatearekin, eta foru-aldundiekin elkarlanean aritzen dela. BAT erakundearen inbertsio osoa 462 milioi eurotan balioztatu da.\nEuskadi Next programan biltzen diren gainerako proiektuek Europako baliabideak lortzeko aukera izango dute, orain arte bezala, Espainiako Gobernuak gaitutako bideetatik: PERTE proiektuak eta laguntzen eta deialdien programak. Urriaren 27an, Pedro Azpiazu Ekonomia eta Ogasun sailburua Eusko Legebiltzarrean izango da, agerraldi-eskaera egin ondoren. Agerraldi horretan, Euskadi Next programaren egoeraren berri emango die talde politikoei, baita Estatuak orain arte egin eta Eusko Jaurlaritzak ezagutzen dituen Europako funtsei buruzko planteamenduen berri ere.


Euskal Memoriaren lana aitortu du Elkarrek - Kultura - Berria\nElkar fundazioak bere sariak banatu zituen atzo, Martin Ugalde kultur parkean (Andoain, Gipuzkoa). Ibilbideari Elkar Saria Euskal Memoria fundazioari ematea erabaki du aurten Elkarrek, hark egiten duen lana Euskal Herriarentzat «ezinbesteko ekarpena» dela uste baitu. «Memoria historikoa errekuperatu eta ondorengoen eskura jarri nahi dute Euskal Herritik bertatik». Iñaki Egañak jaso zuen saria. Bestalde, Joseba Jaka beka Ma kolektiboak eskuratu du.


Epaileak libre utzi du Enrike Letona, baina inputatuta segitzen du - Arrasate - Goiena.eus\nEpaileak libre utzi du Enrike Letona, baina inputatuta segitzen du\nUbane Madera 2016-06-30 17:39\nAuzitegi Nazionalean bere kontra dagoen akusazioa ukatu ondoren, libre utzi du epaileak Enrike Letona. Fiskalak Letonaren kontrako badaezpadako neurriak hartzea eskatu du: pasaportea kentzea eta astero epaitegira sinatzera joatea. Baina epaileak halako neurririk hartu gabe utzi du libre, epaitegitik deitzen dutenean bertara joango dela hitz emanda.\nIzan ere, 1981eko sumario batean inputatu dute arrasatearra, beste kide batekin batera. Eta epailearen aurrean deklaratu eta bere kontrako akusazioa ukatu ondoren ere, Letonari ez diote jakinarazi Auzitegi Nazionalak zabaldutako prozedurak aurrera egingo duen ala ez.\nHori horrela, epaitegitik berriro ere deituz gero bertaratzeko obligazioa jakinarazita, eta Letonak hala egingo duela hitz emanda, –"orain arte egin dudan moduan", Letonak epaileari esan dionez– epaileak aske utzi du arrasatearra.\nEdozein modutan, Letonak salatu du Auzitegi Nazionala ikertzen dabilen atentatuan ez dutela "inolako frogarik" bere parte-hartzea erakusten duenik, eta hau guztiau "mendekua" dela salatu du. "Dirudienez, sumario zaharrak zabaltzen ari dira", azpimarratu du, aditzera emanez, bere antzeko egoeran egon litezkeela etorkizunean beste batzuk ere.\nEra berean, gogora ekarri du berak bete dituela legeak ezartzen duen gehienezko kartzela-zigorra, eta horrenbestez, eta zigor eskaera berririk balego, betetako kartzela-zigorraren barruan sartu beharko luketela; "hala ere, aske utzi eta berriro atxilotu nindutenean beste bost hilabete egon nintzen preso, beraz, barrura sartzen zaituztenean, sekula ez dakizu zer gerta daitekeen", esan du.\nBestalde, Letonak oraingo akusazioa ukatzeaz aparte, epailearen aurrean salatu du 1987an atxilotu zutenean, berak deklaratutako guztia torturapean deklaratu zuela, salatu ere salatu zituela torturok, eta hala ere, oraindik ez dituztela ikertu.\nHain justu, Letonaren kasua da Eusko Jaurlaritzak eskatuta Paco Etxeberria auzi-medikuak zuzendutako torturari buruzko Tortura 1960-2013 txostenean identifikatutako 4.009 kasuetako bat.\nEneko Azkarate 2016 eka 30 Arrasate\nEnrike Letona arrasatearra Espainiako Auzitegi Nazionalera deklaratzera deitu dute. Gaur pasako da Madrilen, epaitegiaren aurretik, artxibatuta zeg...